Vətəndaş dövlət orqanlarına üz tutdu- ŞOK MƏKTUB -\n0\tDekabr 6, 2019 10:24 səhər\nDosye.org informasiya agentliyinin elektron ünvanına Şəki rayonun Baş Göynük kəndində qeydiyyatda olan və faktiki yaşayan İsmayılov Xocalı Müşviq oğlu tərəfindən şikayət məktubu daxil olub. Vətəndaş şikayət məktubunda başına gələn müsübətdən dövlət orqanlarını məlumatlandırır. Məktubun məzmunu ilə sizi tanış edirik:\nAzərbaycan Respublikasının 1-ci vitse-prezidenti xanım M.Əliyevaya,\nBakı şəhər prokuroru cənab İ.Abbasova,\nOmbudsman Aparatının sədrinə və KİV orqanlarına,\n“Şəfafflıq Azərbaycan” Korrupsiyaya qarşı Mübarizə İB-nə,\nYasamal rayon prokuroru cənab Rasim Hacıyevə, KİV orqanlarına.\nDaxili İşlər Nazirliyinin Yasamal Rayon Polis İdarəsinin müstəntiqi Abdulla Əliyevə\nŞəki rayonun Baş Göynük kəndində qeydiyyatda olan və faktiki yaşayan İsmayılov Xocalı Müşviq oğlu tərəfindən\nYasamal rayonu, İ.M.Əbilov küç, ev 94-də “Royal Print” MMC-nin qanuni təmsilçisi, House Print –in işçisi və hazırda CM-nin 178.1-ci maddəsi üzrə məhkumluğu olan Əliyev Elvin Gündüz oğlunun cinayət məsuliyyətinə cəlb olunması “barədə\nBir daha xatırladım ki, biz uşaqlıq dostları olmuş mən Xocalı İsmayılov, Təhmasib Həmidzadə, Anar Abdullayev hazırda Şəki rayonun Baş Göynük kəndində pasport qeydiyyatındayıq.Təhmasib və Anar Bakı şəhərində yaşayırlar.\nƏvvəlcədən bildirim ki, biz, sonradan məlum olduğu kimi Yasamal rayonu, İ.Əbilov küçəsi 94 ünvanında dizayn işləri görən, 2018-ci ildə CM-nin 178.1-ci maddəsi üzrə 5 il şərti cəza almış, “Röyal Print” MMC-nin qanuni təmsilçisi və işçisi Əliyev Elvin Gündüz oğlunun toruna düşmüşük. Belə ki, MMC-yə rəsmi rəhbəri Elvin olsa da idarəçiliyi atası Gündüz Əliyev aparır, digər işçiləri olan oğulları Elvin və Elmir çap və dizayn-qrafiq işlərilə məşğuldurlar. Sonradan əldə etdiyimiz məlumatdan aydın olmuşdur ki, bu ailə əsas bacarıqlı fiqur kimi 30 yaşlı Elvin Əliyevi Türkiyədən guya hansısa dizayn işinə, müxtəlif növ hazır məhsullara investisiya qoymaq və Bakıda onu tanıyan müştərilərə satmaqla guya əlavə qazanc əldə etmək adı altında biz təcrübəsiz gənclərin əvvəlcə etimadını qazanmış, gəlirli işə cəlb etmə adı altında şirnikləndirməklə, sonda aldatmaqla “investisiya adı altında E.Əliyevə verdiyimiz pulları mənimsəmişlər. Bu dəstə sonuncu dəfə, 8 nəfər şəxsin 3 mart 2018-ci ildə şikayəti əsasında E.Əliyev 4 ay müddətinə həbs edilmiş və məhkəmənin hökmü ilə 5 il şərti cəza almışdır. Sonradan biz onun atası ilə 7 sentyabrda görüşüb Elvindən şikayət etdikdə o, etiraf etmişdir ki, 2018-ci ildə oğlu E.Əliyevi həbsdən qurtarmaq üçün bütün əmlaklarını 300000 dollar zərəri ödəmək üçün satıb vurulmuş ziyanın bir hissəsini ödəmişdir. Və yenə də qalan bir neçə şəxsin, o cümlədən 8 sentyabr 2019-cu il tarixində saat 13:00 – da Təhmasibin +99451 566 55 22 nömrəsinə zəng edərək hansısa Abbas adlı şəxsə külli-miqdarda Elvinin borcu qaldığını bildirmiş və onu 1 il borcu qaytaracağı vədi ilə saxladığını, lakin 7 sentyabrda Abbasın ona inanmadığından guya polisə şikayət verdiyini bildirmiş və 9-da Elvinin həbs olunacağını Təhmasibə, daha sonra isə digər zəzərçəkmiş Əvəz Mütəllimova zənglə bildirmişdir. Sentyabrın 7-da biz 3 nəfər zəzərçəkmiş şəxs ( Təhmasib, Xocalı, Əvəz ) E.Əliyevin atasının İ.Əbilov küç., 94-də yerləşən ofisində xahiş etmişik ki, oğlu Elvinin bizdən aldadıb aldığı 32000 manat pulların qaytarılmasına yardımçı olsun. Atası isə peşəkarcasına bizə bildirib ki, o Elvinin hərəkətlərindən bezibmiş, onu işdən ( 250 manat əməkhaqqı verdiyi ) təzəcə qovubmuş, daha onu Elvinin işi maraqlandırmır və s. boş boş sözlər. Yəni, atasının dediklərindən belə başa düşülür ki, aldanmışıq, lakin pulunuzdan əl çəkin gedin, pul almağı yaddan çıxarın. Nə mənim, nə də Elvinin sizlərə qaytarası pulumuz yoxdur. Lakin, biz hər dəfə Elvinin atasının “Röyal Print” MMC –si olan ofisinə gəlib oğlu ilə görüşəndə, ona pul verəndə, danışıqlar aparanda, ofisdə çap məhsulları istehsal edən və dəyəri 100000 manat olan avadanlıqları görəndə Elvin məhz bu çap sexinin onların ailəyə məxsus olduğunu( əslində bu bahalı avadanlıqlar da MMC-də sənəd üzrə hazırda da Elvinin üzərindədir.) və heçnədən narahat olmadan bizə sərmayə qoymağa inandırırdı. Bu zaman bizim gəlişimizi, söhbətlərimizi sakitcə dinləyən atası Gündüz kişi vaxtında bizə demirdi ki, ay uşaqlar oğlum dələduzluq maddəsi ilə məhkum edilib, hazırda da onun borclarını ödəyirəm, nə badə ona pul verəsiniz və s. Deyib məsləhət vermədi. Əksinə özünü bilməzliyə qoyub, bütün prosedura göz yumurdu.( Əslində isə Elvinə gzli təlimatlar verib bizi necə aldadıb pulumuzu ələ keçirməyi ustalıqla başa salırdı.) Üzdə isə özünü MMC-nin rəhbəri kimi aparırdı. Elə çap sexində işləyən digər qardaşı Elmir də həmçinin. Bir sözlə, bu ailə üzərində apardığımız son araşdırmalardan belə qənaətə gəlirik ki, Elvin peşəkar dələduz kimi bizim kimi yeni-yeni “qurbanlar” tapmaqla, etimad qazanmaq və sonda aldadaraq pulları mənimsəməklə 2018-ci ildə 8 nəfəri aldadıb mənimsədikləri 300000 dollar pulu tam ödəmək üçün öhdəlik götürüblər Və Elvini qabağa verməklə gecə-gündüz ailəvi “işləməklə” məşğuldurlar. Atasının dələduz oğlu Elvinlə 2001-ci ildən qurub-yaratdığı “Royal Print Kompany” MMC –də həm gözdən pərdə asmaq üçün, həm də ailənin guya real ciddi biznes işlərilə məşğul olmaları təsəvvürü yaratmaq üçün təşkil etdikləri bir vasitədir-teatr dekorasiyasıdır.\nBiz 12 sentyabr 2019-cu il tarixində Yasamal RPİ-nin 27-ci Polis Bölməsinə rəsmi müraciət edərək dələduz E.Əliyevdən bizə vurmuş olduğu maddi ziyanın ödəniməsində köməklik göstərilməsini xahiş etdik.\nİş təhqiqatçı Fuad Cənnətovun icraatına verilmişdir. O, Elvini sentyabrın 22-də 27-ci PB-nə dəvət etsə də, dələduz əvvəlcə gələcəyini söz vermiş və yoxa çıxmışdır. Dələduzun axtarıb tapılaraq bölməyə gətirilməsi əməliyyatçı, polis kapitanı Cavid müəllimə həvalə edilmiş və 2 gündən sonra peşəkar dələduz yaxalanaraq təhqiqatçıya təhvil verilmişdir. Dələduz yazdığı izahatında özünümüdafiə mövqeyindən çıxış etsə də, Təhmasibdən başqa bizə olan borclarını qismən etiraf etmiş ( məbləğləri azaltmaqla ) və tez bir zamanda ödəyəcəyinə söz vermişdir. Guya bizim yanımızda təkcə bir epizodda Təhmasibin Faiq adlı tanışından alıb ona verdiyi 3000 manat pulu da danıb batırır. Lakin yenə də aradan keçən 2 ay ərzində bizə bir manat da olsa pul ödəməmişdir.Elvin Azərbaycanın digər peşəkar dələduzlarının istintaqa verdiyi izahatlarında oduğu kimi yazdığı izahatda bildirmişdir ki, guya biz ona faizə pul vermişik. Sual yaranır ki, əgər biz kredit götereb faizə pul vermişiksə o zaman nə qədər girov almışıq? Müqavilənin şərtlərində nə yazılıb? Onun uydurduğu izahatı yalnız özünümüdafiə xarakteri daşıyır və heç bir əsası yoxdur. Bu günün reallığı budur ki, kimsə tanımadığı adama girovsuz faizə pul vermir. Bu aksiomanı yaddan çıxaran dələduz E.Əliyev təhqiqatçıya verdiyi yala və əsassız izahatı ilə bir daha cinayət məsuliyyəti daşıyır.\nSon 40 gündə iş araşdırlması üçün Yasamal rayon Polis İdarəsinin İstintaq İdarəsinə müstəntiq Abdulla Əliyevin icraatına verilsə də dələduzluq üzrə məhkum E.Əliyev qaçıb gizlənir. Hələlik bu günə qədər axtarışlar bir nəticə verməmişdir. Xatırladım ki, biz avqustun sonlarında bu dələduzdan şübhələndiyimiz zaman onun barəsində apardığımız araşdırmalardan məlum olmuşdur ki, bu şəxs barəsində 2018-ci ilin martın 5-dən məhkəmənin hökmü ilə 4 ay müddətinə əvvəlcə həbs qəti imkan tədbiri seçilmiş və Bakı Ağır Cinayətlər Məhkəməsində ona CM-nin 178.1-ci maddəsilə 6 il şərti cəza verilmişdir.\nBir daha xatırlatmaq istəyirəm ki, son vaxtlar Elvinin ailəsi hər ayı 800 manata tez – tez icarəyə götürdüyü və atası – qardaşıgil ilə birlikdə yaşadıqları evləri dəyişirlər, “Azeri-Dizayn” firması ilə saxta etibarnamə tərtib edərək özlərinə məxsus olmuş Tayota Camry avtomobilini bu firmadan icarəyə götürən kimi Elvin Əliyev istifadə edir. Digər icarəyə götürdüyü Prado markalı avtomobilə hər gün 60 AZN icarə haqqı və benzin pulu sərf edirlər. Hazırda Elvin Əliyevin ailəsi Binəqədi rayonu, 9-cu mik\_ r-n da yerləşən Cəfərov Mirtağı Mircavid oğluna ( mob. 050-226 08 05) məxsus 4 otaqlı mənzildə kirayədə yaşayırlar. İş telefonu, (012) 595 11 71 və mob. 055 250 73 30-dur. Atası ona hər ay 200 -400 manat arası maaş versə də, hər ay ailəsinə, əyləncə və dolanacaq üçün 7-8000 AZN pul xərcləyir. Bir evdə yaşayan atası Gündüz isə soruşmur ki, hər gün birlikdə ailəsilə və özünün iştirakı ilə restoran və əyləncə mərkəzlərinə xərclədiyi 300 manat pullar sənə haradan olur?\nHazırda biz 4 dostun dələduz E.Əliyevlə bağlı 2019-cu ilin avqust ayı ərzində əlaqələrdə olduğumuz vaxt votsap yazışmalarımız, onun bizə təqdim etdiyi biznes işləri üçün karqo və poliqrafiya yerlərinin, müştərilərə Türkiyədən bizim pullara alınıb gətiriləsi məhsulların nümunələri, bizim adımıza açılan bank kartları və bu kartlar vasitəsilə onun hesabına ödədiyimiz pulların qəbzləri, səs yazıları bir sübutlar toplusu olaraq diskdə təqdim olunur. Bizdə olan məlumatlara görə Elvin Əliyev indi də bizi kimi təcrübəsiz şəxsləri ailə üzvlərinin köməkliyilə aldatmaqda dələduzluğuq fəaliyyətini davam etdirməyindədir. Hesab edirik ki, cəmiyyət və dövlətimiz üçün təhlükəli olan bu dələduzun tapılıb dərhal qanunmüvafiq tədbirlər görülməsi hüquq mühafizə orqanlarının əsa fəzifəsidir. Odur ki, cənab Baş prokuror Zakir Qaralovdan, Bakı şəhər prokuroru cənab İlqar Abbasovdan və Yasamal rayon prokuroru cənab Rasim Hacıyevdən xahiş edirəm ki, “Royal Print Company” MMC-nin qanuni təmsilçisi olan Elvin Əliyevin özünün etiraf etdiyi kimi “mən vergi vermirəm: 2001-ci ildən indiyədək külli-miqadarda vergilərdən yayınmasını, atası Gündüz Əliyevin sentyabrın 6-da bizə etiraf etdiyi kimi “oğlum bahalı kristal narkotikdən istifadə edir, qaytarmağa pulu yoxdur, mən də bir ata kimi ondan bezmişəm…”, özünün bizə etiraf etdiyi kimi “Əgər mən istəsəm “Kubinkanın ortasında nəşə çəkə bilərəm və heç kim mənə heçnə deyə bilməz…” lovğalığını nəzərə alaraq onun qan analizi üçün laborator müayinəsinə göndərilməsi zəruriliyi istintaq orqanının vəzifəsi olmalıdır.\nHörmətli, cənab baş Prokuror!, hörmətli prokuror İlqar Abbasov və prokuror Rasim Hacıyev hesab edirik ki, CM-nin 178.1 maddəsi üzrə 2018-ci ilin iyun ayında məhkum olmuş Əliyev Elvin Gündüz oğlu barəsində həbs-qəti imkan tədbiri seçilməsi üçün onun barəsində cinayət işinin başlanması üçün əlimzdə kifayət qədər dəlil-sübutlarımız vardır. Və onun islaholunmaz məhkum olmasına baxmayaraq əvvəlki cinayətlərini biz 4 nəfərə qarşı təkrar törətməsi nəticəsində zəruriyyət yaranmışdır ki, onun barəsində cinayət işi açılsın. Lakin bütün bunlara baxmayaraq Bakı şəhər Prokurorluğunun DİO-nun istintaq işlərinə nəzarət idarəsinin rəis müavini cənab Elçin Sultanovun mənə yazdığı 12 noyabr tarixli məktubunda dələduz Elvin əliyevin yazdığı əsassız izahat bizə yazılı olaraq xatırrlanır. Çox qəribədir ki. dələduzun özünə haqq qazandıran izahatı niyə rəsmi cavab kimi bizə göndərilməlidir? O guya investisiya işlərinə bizlərdən faizlə pul götürdüyünü vurğulayır. Elədirsə ortalığa bircə sübut qoysun ki, bu adamlar məndən 1.5 kq qızıl girov qoymaq müqabilində mənə 32000 manat faizə pul veriblər. Və yaxud adi bir müqavilə – heç olmasa əllə yazılan kağız parçası təqdim edə bilərmi? Yox. Amma bizim təqdim etdiyimiz 30 səs yazısı, 20 votsap yazışması, sifarişçilərin adları və telefon nömrələri, onun Kapital bankdan olan kartına etdiyimiz ödənişlərin qəbzləri, Elvinin ailəsinin işlədiyi və istehsal etdiyi poliqrafiya məhsulları və s. sübutlar 15 gündür ki, CD disk vasitəsilə yuxarı orqanlara təqdim edilmişdir.Hazırda dələduz E.Əliyev iki aydan çoxdur ki. istintaqdan yayınır və gizlənir. Müstəntiq A.Əliyev bildiri ki. onun yerini müəyyən etmək hələlik mümkün olmayıb. Dələduz E.Əliyev barəsində cinayət işi açılması üçün onun əvvəl məhkum olmasını yoxlamaq lazımdır. Biz isə tam əminliklə bildirirk ki, Əliyev Elvin gündüz oğlunun dələduzluq maddəsi üzrə məhkumluğunu yoxlamaq üçün ASAN xidmətə zəng etmək və bu şəxs barədə hətta yazılı arayış almaq Azərbaycan polisi və prokuroru üçün çətin bir məsələ deyildir. Odur ki, 3 ay əvvəl etdiyimiz şikayətin nəticəsi olaraq biz 4 nəfər hələ də istintaq orqanına nədənsə dəvət olunmamışıq. Odur ki, düşdüyümüz ağır iqtisadi vəziyyəti nəzərə alaraq dövlətimiz və cəmiyyətimiz üçün təhlükə mənbəyi olan bir ailənin əsas dələduz fiquru – Elvin Əliyevdən bizdən aldadaraq aldığı pulların qaytarılmasına köməklik göstərməyinizi xahiş edir və əvvəlcədən minnətdarlığımızı bildiririk.\nQoşmalar: Səs yazıları, fotoşəkillər olan kompüter diski 1 ədəd.\nQEYD: İş materialları 02 oktyabr 2019-cu ildən Yasamal RPİ-nin İstintaq Şöbəsinin müstəntiqi polis Abdulla Əliyevin icraatındadır.


Azərbaycanın görmə əngəlli sakini həyata inamını itirmir\n01:24 17 İyul 2019\nMilyonlarla al qızılgül: İnsanların gözünü oxşayan gözsüz adam\n22:00 05.02.2019 Qısa URL\n"28 May" metrostansiyasının yaxınlığında ilin istənilən vaxtında ilk baxışdan heç nə ilə fərqlənməyən, lakin əlində toxunmuş qızılgül dəstəsi tutaraq başını aşağı əyən adamı görmək olar. O, heç kəsdən nəzir istəmir, saplardan qızılgül toxuyaraq satır...\nBAKI, 5 fevral — Sputnik. İnanmaq çətindir ki, bu gözəlliyi görmə qabiliyyəti olmayan insan yaradıb. Nazik iplərdən zərif bir şəkildə toxunmuş qızılgüllərdən ibarət kiçik buket. Belə dekorativ sənət əsərlərini hər sağlam adam yaratmağa qadir deyil.\nO, yaşamaq üçün çörəyini belə qazanır\nOtuz altı yaşlı Elçin Abbasov hələ altı yaşı olanda görmə qabiliyyətini itirib. Gözdaxili təzyiqi onda dözülməz baş ağrısına səbəb olurmuş. Həkimlər onun hər iki gözünü çıxarmağa qərar veriblər...\nBundan sonrakı həyatına necə sarılacağını düşünən Elçin öz bacılarının sevimli əyləncələrini öyrənməyə qərar verir. Bacıları ona toxumağı öyrədirlər. Əvvəlcə uşaqlar üçün balaca papuclar, daha sonra uşaq və böyüklər üçün corablar toxuyur. 2007-ci ildən isə gül toxumağa və onları satmağa başlayır. O, heç vaxt dilənmir və ona uzadılan nəzirləri qəbul eləmir. Hesab edir ki, kişi öz çörəyini halal zəhmətlə qazanmalıdır. Bu da nümunə götürüləcək örnəkdir, doğru deyil?\nElçini tez-tez Qubernator bağındakı, Fontanlar Meydanındakı skamyalarda, metro stansiyalarının yanında görmək olar. O, bu yerlərdə saatlarla dayanaraq çörəkpulu və ən əsası öz ünvanına deyilən gözəl sözləri qazanır. Amma bəzən evə pis əhval-ruhiyyədə döndüyü vaxtlar da olur. Elçinin dediyinə görə, bəzi günlərdə heç nə sata bilmir, bəzənsə günə 10 manat qazanır.\nMən ona əvvəldən zəng edərək bir dəstə qızılgül sifariş etmişdim və onu metro stansiyasının yanında götürəcəyimi vəd etmişdim. Elə vədləşdiyimiz yerdə də görüşüb söhbətləşdik.\nKöhnə millərlə çörək qazanır\nElçin görmə əngəlli olandan sonra təslim olmayıb və yalnız "28 May" metrostansiyası yaxınlığındakı mağazadan ip alarkən rəng seçimi üçün başqalarından yardım istəyir. Zirzəmidə yerləşən bu mağazada artıq Elçini tanıyırlar və ora düşüb-çıxmaqda ona kömək edirlər.\nLakin Elçin o qədər də optimist deyil. Çünki sifarişləri azdır. Adamlar tez-tez yaxınlaşıb satdığı malla maraqlansa da, bir qədər dayandıqdan sonra almayıb uzaqlaşır, öz işlərinin dalınca gedirlər.\n"Bilirsiz, mən dəfələrlə ünvanıma deyilən fırıldaqçı ifadəsini eşitmişəm. Adamlar deyirlər ki, mən fırıldaqçıyam, pul yığmaq üçün bu yola əl atıram. Bu səbəbdən də eynəksiz gəzirəm. Qoy adamlar görsünlər ki, yalandan özümü korluğa vurmuram, həqiqətən də gözlərim yoxdur. Adamlarda günah yoxdur, həyat belədir. İndi inanılacaq adamlar çox azdır" - deyir Elçin. Elçinin gözləri haqqında danışdığını eşitmək adama çox ağır gəlir. Onun vəziyyətini təsvir etmək üçünsə sözlər acizdir.\nOnun dediklərini dinlədikcə, başa düşürsən ki, sadə həyat tərzi sürür. Əlillik müavinəti və toxuduğu güllərdən, corablardan gələn vəsaitlər yalnız onun mənzil kirayə haqqına və dərman almağa çatır. Lakin o, bu pulları öz zəhməti ilə qazanır. Əgər kimsə heç nə almadan ona pul verərsə, Elçin əvəzində mütləq ona daim üzərində gəzdirdiyi 1 manatlıq tester ətirini verir. Əlbəttə, əlavə verilmiş 20 qəpik ona artıqlıq eləmir. Lakin o, elə-belə heç kəsdən pul götürmür, çünki uşaqlıqdan belə tərbiyə edilib.\nBiz Elçinlə görüşüb söhbət edərkən və o, bizə hər bir əl işini maraqla göstərərək onlarla bağlı danışarkən, tez-tez ətrafdakıların diqqəti cəlb edirdik. Onun köhnə millərlə toxuduğu çiçəklərə yaxından baxmaq üçün qadınlar bizə yaxınlaşırdılar. Son zamanlar ona böyük həcmdə sifarişlərin olub-olmadığını soruşanda, Elçin uzun müddət düşünmədən dərhal cavab verir - "bu, nadir hallarda olur".\nLakin bu yaxınlarda, 20 yanvar - Ümumxalq Hüzn Günü ilə bağlı adının gizli qalmasını istəyən bir kişi ona 90 ədəd qızılgül sifariş edib. Bildirib ki, bu güllər şəhid məzarlarının üstünə qoyulacaq.\n"Evdə olanları topladım, qalanlarını da bir neçə gecəyə toxudum. Dünyada hələ də xeyirxah insanlar var" - deyə Elçin təbəssümlə bildirir.\nGörmə qabiliyyətini itirəndə insanın həyatı necə dəyişir\nBəli, bəzən elə olur ki, tibb kömək etməkdə aciz qalır. Bəzən insanlar görmə qabiliyyətlərini itirirlər. Bu zaman bir anın içində ətraf aləmdən təcrid olunmuş və tamamilə tənha qalırlar. Hətta güzgüdə belə özlərini görə bilmirlər. Buna uyğun olaraq, qulaq daha da həssaslaşır - indiyədək gündəlik həyatda heç vaxt diqqətinizi çəkməmiş səsləri belə eşitməyə başlayırsız. Elçinin dediyi kimi, indi əsas çatışmayan şey ünsiyyətdir.\n"Adi insani ünsiyyətə çox ehtiyacım olur. Mən hələ də inanıram ki, nə vaxtsa öz yarımla qarşılaşacağam" - deyə Elçin üzrxahlıq edərək bildirir.\nBütün bunlara baxmayaraq, Elçin Abbasov özünün gündəlik həyatını yaşayır və öz timsalında insanları yaşamağa ruhlandırır. Və hər gün metronun yaxınlığında əlində bir dəstə qızılgüllə peyda olaraq sübut edir ki, insana sevdiyi işlə məşğul olmağa və yaratmağa heç nə mane ola bilməz.


"Avropa İttifaqı intihar edir"\n2021, 17 Sentyabr, Cümə, Bakı vaxtı 18:12\nSlovakiyanın baş naziri Robert Fico Avropa İttifaqının miqrasiya siyasətini "ritual sui-qəsdi" adlandırıb.\n"Əgər Avropa sərhəd və sahil mühafizə xidmətini yalnız 2016-cı ilin sonunda, yaxud 2017-ci ildə yaratsa onda Avropa İttifaqı özü özünü öldürmüş olacaq," -deyə baş nazir qeyd edib.\nBaş nazir Çexiyanın "Pravo" qəzetinə müsahibəsində deyib ki, qaçqınların Avropa İttifaqı ölkələrində yerləşdirilməsi ilə bağlı məcburi kvota sistemi tam fiaskodur, çünki miqrantları, xüsusən də Yaxın Şərq ölkələrindən gələnləri slovak cəmiyyətinə inteqrasiya etmək qeyri-mümkündür.\nOnun sözlərinə görə, Avropa kvota məsələsini müzakirə edənə qədər hər gün minlərlə miqrant Avropaya gəlir:\n"Əgər müvəqqəti, yaxud daimi kvotalar əsasında kimsə bizi adətləri və dini tamamilə fərqli, çoxu da cavanlar olan 50 min insanı qəbul etməyə məcbur etsə, mən təsəvvür edə bilmirəm ki, biz onları necə inteqrasiya edə bilərik. Biz bunu edə bilmərik," - deyə baş nazir bildirib:\n"Onlar öz qapalı mühitlərində qalacaq, orada öz qaydaları ilə yaşayacaqlar. Bax elə buna görə də mən deyirəm ki, bu ideya yanlış və davamsızdır."\nVişeqrad qrupu ölkələri - Macarıstan, Polşa, Slovakiya və Çexiyanın daxili işlər nazirlərinin yanvarın 19-da baş tutmuş görüşündə nazirlər Avropa Komissiyasının qaçqınların Aİ ölkələri arasında bölüşdürülməsi üçün daimi mexanizmlər yaratmaq planlarına qarşı çıxmışdılar.\nAvropa yazda gözlənən yeni miqrant axınını önləməyə çalışır\nAzı 21 miqrant həlak olub


Ərdoğan: Əgər erməni xalqı Qarabağ müharibəsindən nəticə çıxararsa, regionda yeni dövr başlayacaq — «İnterfax» — Ən son Azərbaycan, Gürcüstan və Ermənistan xəbərləri\nQarabağ 10.12.2020 14:31\nƏrdoğan: Əgər erməni xalqı Qarabağ müharibəsindən nəticə çıxararsa, regionda yeni dövr başlayacaq\nAzərbaycan və Türkiyə yan-yana durduqca bütün prolemlərin öhdəsindən gələcək. Bunu Türkiyə prezidenti Rəcəb Tayyip Ərdoğan deyib.\n“Ümid edirəm ki, Azərbaycan, mənim qardaşım İlham Əliyevin bacarıqlı rəhbərliyi altında dastanlar yazmağa davam edəcək. Azərbaycanın öz torpaqlarını işğaldan azad etməsi faktı mübarizənin başa çatması anlamına gəlmir”, - Ərdoğan cümə axşamı Bakıda Zəfər paradında çıxışında bildirib.\n“Müharibə qanunu ciddi şəkildə pozulub, insan ləyaqəti tapdalanırdı. Bizim borcumuz bütün bunarın cəzasını verməkdir. Ermənistan rəhbərləri Azərbaycanın torpaqlarını işğal altında saxlamaq üçün xalqın bütün resurslarını sərf ediblər. Dağlıq Qarabağa qətliam və göz yaşından başqa heç bir şey gətirməyənlər artıq ağıllarını başlarına yığmalıdırlar”, - o əlavə edib.\nƏrdoğan bəyan edib ki, erməni siyasətçiləri və diaspor strukturları öz xalqını fəlakətə düçar edib. “Əgər erməni xalqı Qarabağ müharibəsdindən nəticə çıxararsa, regionda yeni dövr başlayacaq”, - Ərdoğan əlavə edib. **\nTeqlər: ƏRDOĞAN, ERMƏNISTAN, ÇAĞIRIŞ\nƏrdoğan: İrəvan ilə Bakı arasındakı problemlər aradan qaldırıldıqca, Türkiyə Ermənistanla münasibətlərin normallaşdırılması istiqamətində müəyyən addımlar atacaq Ərdoğan Ermənistanı Cənubi Qafqazda sülh və sabitliyə əngəl adlandırıb Ərdoğan Azərbaycan ərazilərinin işğalına görə Ermənistanı qınamaq üçün istənilən beynəlxalq meydançalardan istifadə etməyə çağırıb\nAzərbaycan əhalisinin 36%-i COVID-19 əleyhinə iki mərhələ üzrə vaksinasiya olunub


access_time21/09/2020 13:06 folder_openSiyasət\n“Çünki bu layihələr Avropanın enerji təhlükəsizliyi sistemində mühüm yer tutur”\n“İşğalçı ölkə bölgədə gərginliyi yaradıb, inkişaf etdirmək üçün hərbi baza rolunu oynayır. O, faktiki olaraq xarici qüvvələrin oyuncağıdır”\nBir neçə gün əvvəl Prezident İlham Əliyev yerli televiziya kanallarına müsahibəsində vacib məsələlərə toxunub. O, həmçinin Ermənistanın müstəqilliyinin formal xarakter daşıdığını bildirib: “Dövlət başçısı vurğulayıb ki, Ermənistan siyasətinin əsas qayəsi özlərini alçaltmaqdır, məzlum, yazıq xalq imici düzəltməkdir, ondan-bundan imtiyaz, ianə, qrant, kömək qoparmaqdır. “Necə müstəqil ölkəsən ki, səni idarə edən Sorosdur? Paşinyan Soros rejiminin məhsuludur. Bu gün Ermənistanda söz sahibi Sorosdur”.\nBu barədə “Sherg.az” fikrini bildirən millət vəkili Asim Mollazadənin sözlərinə görə, düşmən təxribatları məqsədsiz deyil:\n“Ermənistan bölgədə gərginliyi yaradıb, inkişaf etdirmək üçün hərbi baza rolunu oynayır. O, faktiki olaraq xarici qüvvələrin oyuncağıdır. Ermənistan regionda stabilliyi pozmaq istəyir. Məqsəd isə Azərbaycanın strateji enerji layihələrinə təhdid yaratmaqdır. Çünki bu layihələr Avropanın enerji təhlükəsizliyi sistemində mühüm yer tutur”.\nA.Mollazadə son günlər baş verən hadisələrə də toxunub:\n“Ermənistan müharibəyə hazırlaşır. Çünki Paşinyan vaxtı ilə verdiyi vədlərin heç birini yerinə yetirə bilmədi. İndi də bu yolla insanların fikrini yayındırmaq istəyir. Orta Şərqdən terrorçuların Ermənistan ordusuna cəlb edilməsi onların niyyətlərindən xəbər verir. Ancaq cənab Prezidentin də dediyi kimi, Azərbaycanın ən böyük dəyəri onun müstəqilliyidir. Odur ki, Azərbaycana qarşı uzanan əllər kəsilməlidir”.


® Müavinət və pensiyaları bütün bankomatlardan komissiyasız nağdlaşdırmaq mümkün oldu - AZƏRTAC – Azərbaycan Dövlət İnformasiya Agentliyi\nBildiyiniz kimi, ölkədə xüsusi karantin rejiminin tətbiq edilməsi səbəbindən insanların kütləvi toplaşması tövsiyə olunmur. Bu səbəbdən “Kapital Bank”ın sosial müavinət, pensiya və kompensasiya ödənişləri alan müştəriləri üçün xüsusi şərtlər tətbiq edilir.\nBelə ki, aprelin 8-dən “Kapital Bank”ın ödəniş kartları ilə pensiya, müavinət, təqaüd, kompensasiya və ünvanlı dövlət sosial yardım alanlar vəsaitlərini ərazilərinə yaxın olan istənilən bankın və ya “Azərpoçt”un bankomatlarından 2 ay ərzində komissiyasız nağdılaşdıra biləcəklər.\nBu addımı atmaqla, bank filialları və bankomatların qarşısında olan növbələr azalacaq və insanların karantin rejiminin tələblərinə əməl etmələrinə kömək olacaq. “Kapital Bank”ın bütün bankomatlarında hər gün müvafiq dezinfeksiya işləri aparılır.\nAzərbaycanda ən böyük filial şəbəkəsinə malik olan “Kapital Bank”, 101 filialı və 14 şöbəsi ilə müştərilərin xidmətindədir. Bankın məhsul və xidmətləri barədə daha ətraflı məlumat almaq üçün “www.kapitalbank.az” saytına, “196” Sorğu mərkəzinə və ya bankın müxtəlif sosial şəbəkələrdə olan səhifələrinə müraciət edə bilərsiniz.\nAZERTAG.AZ : ® Müavinət və pensiyaları bütün bankomatlardan komissiyasız nağdlaşdırmaq mümkün oldu\n® Subsidiya alan fermerlərə şad xəbər\n® “Moody's” agentliyi “Kapital Bank”ın reytinqini təsdiqləyib


Yaponiyanın Baş naziri ABŞ Prezidenti ilə görüşmək üçün Vaşinqtona səfər edəcək\nYaponiyanın Baş naziri Yoşihide Suqa ABŞ Prezidenti Co Baydenlə görüşmək üçün aprelin birinci yarısında Vaşinqtona səfər edəcək.\nAZƏRTAC xəbər verir ki, bu barədə Yaponiya Nazirlər Kabinetinin Baş katibi Kato Katsunobu Tokioda keçirilən mətbuat konfransı zamanı bildirib. Qeyd edilib ki, beləliklə, Yaponiyanın Baş naziri Yoşihide Suqa cari ilin yanvarında ABŞ Prezidenti seçilən Co Baydenlə görüşən ilk əcnəbi lider olacaq.\nK.Katsunobu qeyd edib ki, hər iki tərəf koronavirusun yayılmasının qarşısının alınması ilə bağlı ciddi tədbirlərin həyata keçirilməsinin zəruriliyi barədə vahid mövqe nümayiş etdirir. Yaponiya nümayəndə heyətinin tərkibində təqribən 90 nəfərin olacağını qeyd edən Baş katib bildirib ki, Baş nazir də daxil olmaqla, onların hamısına səfər ərəfəsində iki doza vaksin vurulacaq.


"Azərbaycanlılar İrəvanda bizə müsahibə verməkdən belə\n10:35 23 Sentyabr 2021 Oxunub :383\nSentyabrın 21-də Ermənistanın paytaxtı İrəvanda qeyd edilən müstəqillik bayramında yüzlərlə İran azərbaycanlısı da iştirak edib. Azvision.az xəbər verir ki, bu barədə məlumat yayan yerli KİV İran pasportu daşıyan azərbaycanlıların İrəvanda bayramı izləməsini ironiya ilə qarşılayıb.\n"Baş nazir Nikol Paşinyanın təşkil etdiyi və onun sözləri ilə desək, müharibə qurbanlarının xatirəsinə həsr olunmuş "rəngarəng bayram" azərbaycanlıların da marağına səbəb olub. Söhbət İran vətəndaşı sayılsa da, milliyəti azərbaycanlı olan əcnəbilərdən gedir. Bayramın təşkil olunduğu meydanda yüzlərlə azərbaycanlı var idi. Onlar hətta erməni mediasına müsahibə verməkdən belə çəkinmədilər.\nBaş nazirin ideyası ilə təşkil olunan bu bayrama qatılan azərbaycanlılar İran pasportu daşıyırlar. Xatırladaq ki, hətta müharibə illərində İranda yaşayan yüzlərlə azərbaycanlı Bakını dəstəklədi... Azərbaycan əsgərləri Araz çayı sahillərində- Qarabağ ərazisində göründükdə azərbaycanlıların necə ilhamlanmaları ilə bağlı onlarla kadr da var.\nMaraqlıdır ki, əvvəllər Ermənistanın müstəqillik günü üçün təşkil olunan tədbirlərdə heç vaxt azərbaycanlılar bu qədər gözə dəyməyib. Amma bizim üçün faciəli məğlubiyyətdən sonra təşkil olunan bu yubiley tədbiri İran azərbaycanlıları üçün də əsl bayram halına gəlib..."-,yerli saytlar yazıb.\nQeyd edək ki, hər il İrandan Ermənistana xeyli sayda turist gedir. Bu il isə sırf pulsuz vaksinasiya səbəbindən İrəvana minlərlə iranlı axın etdi. Onların arasında Cənubi Azərbaycandan olan İran vətəndaşları da olub.\nTeqlər: Ermənistan İran Bayram


Emin Ağalarov traktorda məhsul yığır\nEmin Ağalarov traktorda məhsul yığır - Niyə?\n13:34 28.06.2021 (Yenilənib 13:37 28.06.2021)\nRusiyalı Azərbaycan əsilli biznesmen və müğənni Emin Ağalarov bu dəfə pərəstişkarlarının qarşısına tamamilə yeni obrazda çıxıb.\nBAKI, 28 iyun — Sputnik. Moskvadakı Crocus City Hall-da "Jara" festivalı başa çatar-çatmaz onun təşkilatçısı və ideyaverəni Emin yenidən "döyüşə" atılıb. Bu dəfə belə görünür ki, məhsul uğrunda döyüşdədir.\nİş ondadır ki, məşhur müğənni və bzinesmen Instagram-a "Belarus" traktorunu sürərək "Niyə?" hitini oxuduğunun videosunu yerləşdirib.\nAğalarovun fanatlarını bu görüntülər cuşa gətirib. Şərhlərdə hər kəs ona sevgisini ifadə etməyə çalışır.\nEMİN-in Instagram-da 2 milyondan çox izləyicisi var.\n“Niyə?” kompozisiyası süjetə tam uyğun gəlir. Həqiqətən niyə EMİN “Belarus” traktorunu reklam edir… bəlkə yeni biznesidir?\n"Jara" festivalı 2016-cı ildən etibarən Bakıda keçirilirdi, ancaq koronavirus pandemiyası səbəbindən bu il Moskvada təşkil olunub. Festivalın təşkilatçısı Azərbaycanın Xalq artisti Emin Ağalarov tərəfindən əsası qoyulan "Jara TV" musiqi telekanalıdır.


Təbii Ehtiyatlar və Enerji - BDO\nHome > İndustriyalar > Təbii Ehtiyatlar və Enerji\nTəbii Ehtiyatlar və Enerji\nEnerji sənayesi risklər və riskə girənlərlə doludur. Sizin biznes məsləhətçilərinizə gəldikdə isə siz risk götürmək istəməzsiniz. Siz məlumatlı biznes qərarları verməkdə, biznesinizi və maliyyə ehtiyaclarınızı idarə etməkdə kömək edən güvənilən, stabil məsləhətçi arzusundasınız.\nBDO-da bizim enerji sənayesi peşəkarlarımızın upstream, mistream və downstream-də çalışan müştərilərlə işləmək təcrübəsi və biliyi vardır. Bizim müştəri xidmətlərimiz keyfiyyət və cavab reaksiyası əsasında qurulması ilə yanaşı, biz müştərilərimizlə etibar, təcrübə və hörmətə dayanan uzun müddətli əlaqələrin qurulmasına çalışırıq.\nDemək olar ki hər gün beynəlxalq mediada hazır əlçatan neft və qaz çatışmazlığı və pik neft nəzəriyyəsinin nəticələri barədə oxuyuruq. Onların qeyd etmədiyi şey isə şirkətlərin, məsələn, BDO Beynəlxalq şəbəkəsi müştərilərinin çətin geoloji, lojistik, siyasi və ekoloji çətinliklərlə göstərdikləri fəaliyyətdir.\nBiz əməliyyatları yalnız ənənəvi neft və qaz istehsalatı olan ABŞ və Birləşmiş Krallıq kimi ölkələrdə deyil, həmçinin Falkland Adaları, Sub-Sahara Afrika və İraqda yeni sərhədlər açmaq istəyən müştərilərlə də işləyirik.\nDünyanın harasında fəaliyyət göstərmələrindən asılı olmayaraq bizim müştərilərimiz üçün məsləhətçilərinin dəstəyinə sahib olmaq önəmlidir. Bizim müştərilərimiz bilirlər ki, Böyük 4-lükdən sonra 5-ci ən böyük beynəlxalq üzv şirkətləri şəbəkəsinə sahib olan şirkət kimi həmişə bizə arxalana bilərlər.\nFor our clients, wherever they operate in the world, it is important that they have the support of their advisers. Our clients know can always depend on us as we are proud to have the fifth largest international network of member firms after those of the Big 4.\nBizim beynəlxalq neft və qaz komandamız əhəmiyyətli neft-qaz istehsalatı və maliyyəsi olan - Birləşmiş Krallıq, Şimali Amerika, Avstraliya və MDB kimi ölkələrə əsaslanıb. Bu mükəmməllik mərkəzləri və bizim geniş beynəlxalq şəbəkəmiz sizə məhz bu sektorda yardımçı olacaq.\nBizim yerli neft-qaz ekspertlərinin sizin tələb etdiyiniz əminlik, korporativ maliyyə xidmətləri, şəxsi / korporativ vergi məsləhəti və ya mübahisələrin həlli xidmətləri çeşidi ilə təmin etmək üçün əlaqə şəbəkəsi var. Hansı xidmətə ehtiyacınız varsa, sizin neft-qaz əməliyyatları dünyanın harasındadırsa, biz sizə kömək edəcək insanı tanıyırıq.\nBright Green Group\nFlorida Public Utilities Corporation\nMoncada Energy Group Srl


Baydenin Münhendəki açıqlamasına Rusiyanın Gümrü ilə cavab mesajı » Newscenter.az\nNewscenter.az.23.02.2021. Məğlub Ermənistanın ilk yeni müdafiə naziri olan Vaqarşak Arutyunyan Rusiyanın Ermənistandakı hərbi bazası ilə bağlı fikir bildirib. O, Rusiyanın Gümrüdə yerləşən 102 saylı hərbi bazasının bütövlükdə Ermənistan və Rusiya Silahlı Qüvvələrinin Birgə Qoşun Birləşməsinin bir hissəsi olduğu üçün Ermənistanın həmin bazanın genişləndirilməsi və potensialının artırılması ilə bağlı maraqlı olduğunu bildirib.\nMəlumat üçün deyim ki, bu şəxs Robert Köçəryanın zamanında da, 1999 və 2000-ci illərdə bir ilə yaxın müdafiə naziri olub.\nMəğlubiyyətə uğramış, daxildə baş verən siyasi çəkişmələrdən və təlatümlərdən başı açılmayan Ermənistan bu bəyanatla nə demək istəyir? Əslində bu bəyanat həm ölkə əhalisinə, həm də beynəlxalq aləmə hesablanmış bir bəyanatdır. Bununla məhv və darmadağın edilmiş ordunun yenidən təşkil edilməsi və gücləndirilməsi mesajı verilir cəmiyyətə. Dolayı yolla müharibə çağırışları edən revanşist quvvələrin pafos dolu bəyanatlarına cavab verilir. İnsanlara izah etməyə çalışırlar ki, bu gün ordu nə ki, müharibə etmək, heç ona cəhd etmək iqtidarında da deyil. Təbii ki, bununla da Paşinyan əslində müharibə etmək üçün deyil, hakimiyyətini gücləndirmək üçün zaman qazanmağa çalışır. Yeri gəlmişkən, elə revanşist müxalifətin süni müharibə çağırışlarının özü də müharibə etməyə yox, hakimiyyətə gəlməyə hesanlanıb!\nBu cür bəyanatın səsləndirilməsi ilə bağlı ən maraqlı məqamlardan biri də Rusiyanın mövqeyi ilə bağlıdır. Çünki, hazırda Rusiya tərəfinin razılığı olmadan Ermənistan rəsmi olaraq belə bir fikir səsləndirə bilməz. Bəs belədirsə, Rusiyanın məqsədi nə ola bilər?!\nİlk öncə, onu qeyd etmək lazımdır ki, rus sülhməramlı korpusunun şəxsi heyəti əsasən Gümrüdəki bazadan gətirilib. Ona görə də, uzun illər ərzində Rusiya üçün daha çox Türkiyəyə qarşı prioritet təşkil edən Gümrünü yenidən doldurmaq lazımdır. Bunun üçün formal və süni də olsa Ermənistan dövlətinin bunda maraqlı olmasına dair bəyanatına ehtiyac var idi. Görünən odur ki, Ermənistan siyasi, iqtisadi və hərbi asılılığını daha da genişləndirməkdə maraqlıdır.\nDigər bir məqam isə, regionda gedən proseslərlə və Qərbin cənubi Qafqaza dair planları ilə bağlı ola bilər. Təsadüfi deyil ki, bir neçə gün öncə ABŞ-ın yeni dövlət başçısı Co Bayden Münhen Təhlükəsizlik konfransında ciddi mesajlar verib dedi: “Hamıya deyirəm: Amerika qayıtdı! Transatlantik İttifaq geri döndü və geri baxmayacağıq!” Baydenin sözlərinə görə Natonun istənilən üzvünə qarşı atılan hər bir addımın cavabı layiqincə veriləcək!\nAzərbaycanın da daxil olduğu regionda sabitliyin və təhlükəsiz şəraitin təmin olunmasında maraqlı olan Qərb Rusiyanın buradakı hərbçilərinin sayını artırmasından əndişələnir. ABŞ-ın rəsmi mövqeyindən də anlamaq olur ki, hazırda regiona ən yaxın Nato üzvü olan Türkiyə dövlətinin cənubi Qafqazda güclənməsinə önəm veriləcək. Regionda yeni reallıq yaradan Azərbaycan tərəfinin də maraqlarına uyğun olan bu məqam şimal qonşumuzu narahat etməyə bilməz. Düşünürəm ki, bu Qərbin regionla bağlı gələcək planlarına qarşı Rusiya tərəfinin mesaj xarakterli addımı da ola bilər.\nXəyal Bəşirov-siyasi şərhçi


70 yaşın mübarək » Azərbaycan İnformasiya Agentliyi\nTarix: 21-01-2022 | Saat: 15:38\nBir ömür yaşamışam...\nBir ömür yaşamışam,\nYoluma işıq salıb,\nKişilik dərsi keçib,\nHəyat adlı bir sınaq...\nBəli, yuxarıda əksini tapan bir bəndlik şeir onun həyat leytmotivi – fəlsəfəsi, qayəsi, məfkurəsinin siqlətini, özəyini, nüvəsini təşkil edir, desək, yəqin ki, yanılmarıq. Bu günümüzdən dünənə boylananda yaşadıqlarına heyifsilənməmək, qürur hissi keçirmək, məmnunluq duymaq hər kəsə nəsib olan xoşbəxtlik deyil. Bu şərəfli ömür yolu bu gün ona eli, obası, yaxınları, ətrafındakı insanlar arasında ağsaqqallıq titulu qazananlar sırasında layiqli yerini tutmasında da öz töhfəsini verib. Təbii ki, bu məziyyətlərə sahiblənməsində böyüyüb boya-başa çatdığı, uzaq uşaqlıq illərində “qarğı at” oynatdığı Gədəbəyin dağları, suyu, havası, təbiəti də öz sözünü deyib.Gədəbəyin Nərimanabad kəndində ötən əsrin 1952-ci ilində dünyaya göz açmış Nazim Sadıqovu deyirəm. O Nazim Sadıqov ki, hazırda Respublika Elmlər Akademiyasının Geologiya İnstitutunda şöbə müdiri vəzifəsində çalışır. Onu indiki məqama aparan həyatın enişli-yoxuşlu, dolanbac yolları neçə-neçə sınaqlardan, çətinliklərdən keçib. Lakin onu qarşısına qoyduğu məqsəddən heç nə döndərə bilməyib. Axı onun köksündə respublikamızın ən məşum, məşəqqətli günlərində Dağlıq Qarabağ və oan bitişik yeddi rayonumuzun işğal edildiyi bir zamanda erməni faşizmindən torpaq alan gədəbəyli ürəyi döyünür. Bu ruh onu nələrdən keçirməyib?! Bəli, onu ömrün bugünkü 70-ci zirvəsinə çatdıran və yüzə doğru aparan yol Nərimankənd orta məktəbindən başlayıb. 1969-cu ildə həmin təhsil ocağını bitirib kimyaçı olmaq arzusunun arxasınca Bakıya, Azərbaycan Dövlət Universitetinə, indiki, Bakı Dövlət Universitetinə yollanıb. Qəbul imtahanlarını müvəffəqiyyətlə verərək tələbə adını qazanıb. Sevindiyindən özünə yer tapa bilməyib. Dağ ürəkli dağlar oğlu tələbəlik illərini, ömrünün ən gözəl, fərəh dolu unudulmaz ən xoşbəxt, qayğısız anları kimi səciyyələndirir...\nAli təhsili başa vurduqdan sonra təyinatla Şamaxı rayonunun Çərhan kəndinə kimya müəllimi göndərilib. Müəllimlik fəaliyyəti dövründə şagirdlərinin, çiyin-çiyinə işlədiyi pedaqoji kollektivin dərin hörmət və rəğbətini qazanıb. Şagirdlərinin ali məktəb tələbəsi adını qazandığını görəndə isə sevinci yerə-göyə sığmayıb...\nOnların simasında öz tələbəliyini sanki yenidən yaşamağa başlayıb.\nN.Sadıqov hələ tələbəlik illərində elmi-tədqiqat işlərinə böyük maraq göstərirdi. Bu arzu, istək onun 1976-cı ildə, yəni iki il sonra yenidən Bakıya qayıtması ilə sonuclandı. O əvvəlcə Ümumittifaq Elmi Təhqiqat İnstitutunda su problemi üzrə işə qəbul olunub. Bir müddət sonra isə elmi işlərini Respublika Elmlər Akademiyasının Geologiya İnstitutunda davam etdirib. Burada onun fəaliyyəti üçün daha geniş imkanlar açılmış olub. Geologiya İnstitutundakı mövcud şərait Nazim Sadıqovu həmişəlik bu elm ocağına bağlayıb. Onun rəhbərlik etdiyi Geologiya və Genetika İnstitutunun Analtik Mərkəzi dünya elminin ən müasir elmi avadanlıqları və texniki vasitələri ilə təchiz olunub. Burada başlıca vəzifə analizlərin yüksək keyfiyyətlə və operativ olaraq yerinə yetirilməsinə təminat verir. Analizlər beynəlxalq standart və metodlar üzrə aparılır.\nAnalizlərə süxurlar, süxurlar əsasında alınmış tikinti materialları və filizlər daxildir.\nBurada nümunələrin qəbulu və analizi, nəmliyin müəyyənləşdirilməsi, yüksək temperaturda itkinin təyini və ələk analizi həyata keçirilir.\nHəmçinin nümunələrin məhlula keçirilməsi zamanı elementlərin miqdarı itkilərinin qarşısını almaq üçün onlar xüsusi analtik avtoklavlarda-86 mikrodalğalı sobada analizə aparılır. Nazim Sadıqov aparılan analizlərin son dərəcə dəqiq aparılmasına xüsusi diqqət yetirir.\nO, düzgün nəticə əldə olunması üçün bir qayda olaraq geoloqlarla sıx əlaqə əsasında işini formalaşdırıb. Onun gördüyü bu işlər, əldə etdiyi nəticələr ölkəmizdə olan bərk faydalı qazıntı yataqlarının genezisinin öyrənilməsində böyük imkanlar yaradır. Peşəsinə vurğunluğu, gördüyü işə və vəzifəsinə məsuliyyətli münasibəti institut rəhbərliyi tərəfindən bir qayda olaraq razılıq hissi ilə qarşılanır. İnstitutun direktoru, Respublika Elmlər Akademiyasının virse-prezidenti, akademik A.Əlizadə N.Sadıqovu işinə və bir insan kimi malik olduğu mənəvi keyfiyyətlərə görə yüksəq qiymətləndirir, təsadüfi deyil ki, onu çətin günlərin adamı kimi xarakterizə edir. Nazim müəllim 40 ildən bəri institutun ictimai həyatındakı fəaliyyəti ilə də kollektivin hörmət və ehtiramını qazanıb.\nOnun rəhbərlik etdiyi şöbə bu gün beynəlxalq və respublika əhəmiyyətli layihələr üzrə təqdim edilən təbii və süni maddələrin tərkibini dəqiqliklə təyin etmək imkanı ilə seçilir. Otuz beşə yaxın elmi məqalə və tezisin müəllifidir və bu tədqiqatlar öz aktuallığı ilə xüsusi əhəmiyyət daşıyır.\nTəsadüfi deyil ki, institut və akademiya rəhbərliyi onun fəaliyyətini yüksək dəyərləndirib. 2008-ci ildə əzmkar fəaliyyəti sayəsində respublikamızın əməkdar mühəndisi adına layiq görülüb. 2015-ci ildə isə Respublika Prezidenti İlham Əliyev cənablarının növbəti fərmanı ilə “Tərəqqi” medalı ilə təltif olunub.\nÖmrünün 7-ci onilliyini xırdalayan N.Sadıqov öz işgüzarlığı ilə yanaşı səmimi, xeyirxah, alicənab və yüksək vətənpərvərlik xüsusiyyətləri, qayğıkeş ailə başçısı olması ilə də seçilir. O, öz nəslinin, soy-kökünün davamçısı olan övladlarını, nəvələrinin əsl azərbaycançılıq, vətənsevər, yurdsevər ruhda tərbiyə alıb böyütməsi ilə də bağlı haqlı olaraq fəxarət hissi keçirir.\nHərçənd, zahirən ona 40-45-dən çox yaş vermək olmaz.\nƏn başlıcası odur ki, N.Sadıqovun ömür yolu müasir gəncliyimizə əsl nümunədir.\nGeriyə boylananda təəssüf hissi keçirmir. Əksinə, qürrələnir, məmnunluq hissi onu çuqlayır.\nYubilyarın doğum tarixinə cəmi bir neçə gün qalıb. 70 illik yubileyi münasibəti ilə bütün Nazimsevərlərə qoşularaq yubilyarı ürəkdən təbrik edir, ona uzun ömür, can sağlığı, gələcək fəaliyyətində uğurlar arzulayır və yazıya N. Sadıqova həsr etdiyim şeirlə nöqtə qoymaq istəyirəm.\nYollar eniş-yoxuş, addımın ötkəm,\nTapıb, ismarlayıb ucalıq səni,\nTükü-tükdən seçən baxışların cəm,\nGörüm yadırğasın qocalıq səni.\nHər kəsin yanında alnın açıqdı,\nDürüstlük xislətin, saflıq yoldaşın,\nŞuxluq, mərdanəlik yoluna çıxdı,\nKişilik siqlətin, paklıq sirdaşın.\nÖmrün gül qoxusun, çiçək qoxusun,\nOcağın daha gur yansın, deyirəm.\nÖmür qədəhinə xoşbəxtlik süzə,\nBaşını nəvələr qatsın, deyirəm.\nTanrı xoş günləri yazsın baxtına,\nƏlində ərməğan gül, gülümsəyə,\nYetmişin oturcaq şahlıq taxtına,\nDostların – Ad günün mübarək, - deyə.\nTahir Uluqaya (Abdulov)\n8101 dəfə oxunub.


Xəyanətin işarələri » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 8-06-2014, 02:00\nSəs ver: Tərəf müqabilinizin sizi aldatdığınımı düşünürsünüz? O halda diqqət yetirin: bəzi diqqətə çarpan siqnallar şübhələrinizi təsdiqləyə bilər.\n30- Tərəf müqabiliniz qapıları bağlamağa başladısa, siz də qara-qara düşünməyə başlaya bilərsiniz. Aralarında cinsi çəkiliş olan və ortaq həyat sahələrini paylaşan insanlar, əlaqələrində bağlı qapı istifadə etməzlər. Qapı simvoldur və üzünüzə bağlanması da partnyorunuzun sərhədlərindən çıxmanız lazım olduğuna işarədir. NoName


16:13 13.03.2018 (Yenilənib 17:06 14.03.2018)\nEldar Sultanov: "Məsələ ölkə başçısının nəzarəti altındadır və araşdırmaların qeyri-obyektiv aparılması iddialarına gəlincə, bu qeyri-mümkündür"\nBAKI, 13 mart — Sputnik. Respublika Narkoloji Mərkəzində baş verən və 25 insanın həyatına son qoyan dəhşətli yanğınla bağlı məsələlər hələ də ictimaiyyətdə bir çox suallar yaradır. Sputnik Azərbaycan-ın redaksiyasına müraciət edən, yanğında ölən şəxslərin doğma və yaxınlarını daha çox bir sual maraqlandırır: Necə ola bilər ki, Narkoloji Mərkəzin məsul işçilərindən heç kəs bu səhlənkarlığa görə cəza almayacaq və bu dəhşətli cinayətə görə cəmi bir nəfər cəzalandırılacaq?\nLakin Azərbaycan Respublikasının Baş Prokurorluğu nəticə ilə bağlı tələsməməyi tövsiyə edir.\nQeyd edək ki, mart ayının 3-də istintaq-əməliyyat qrupunun üzvlərinin apardığı araşdırma zamanı baş vermiş cinayətlə bağlı təqsirləndirilən şəxs qismində sözügedən Narkoloji Mərkəzin pasienti Bakı şəhər sakini Məhəmməd Məmmədov saxlanılıb. Daxili İşlər Nazirliyi ilə Baş Prokurorluğun yaydığı birgə məlumata görə, Məmmədov Mərkəzdə "alkoqol qəbulu nəticəsində psixi və davranış pozuntuları" diaqnozu ilə müalicə alırmış.\nİlkin dindirmə zamanı cinayəti törətdiyini etiraf edən Məhəmməd Məmmədov ailə üzvlərinin ona qərəzli münasibətinə etiraz əlaməti olaraq intihar etmək qərarına gəldiyini bildirib. Çünki o, Narkoloji Mərkəzdə müalicə almaq istəmirmiş.\nOnun sözlərinə görə, o, mart ayının 2-si saat 06:00 radələrində qaldığı palatada yorğana bürünərək onu alışqanla yandırıb. Alov gücləndikdə fikrini dəyişib və özünü öldürmək niyyətindən daşınıb. Yanan yorğanı çarpayısının üstünə atıb. Alovun digər palatalara keçməsindən qorxduğu üçün şöbənin qapısı açılan kimi Mərkəzi tərk edərək küçəyə qaçıb.\nSaxlanılan şəxsin dedikləri mərkəzdə quraşdırılmış müşahidə kameralarının görüntüləri, şahid ifadələri və hadisənin baş vermə mexanizminin ayırd edilməsi ilə təsdiqlənib.\nXətai rayonunun Zığ şossesində yerləşən Respublika Narkoloji Mərkəzində yanğın martın 2-də səhər saat 06:00 radələrində baş verib. Yanğın baş verən zaman həmin korpusda 55 nəfər olub. Onlardan 30 nəfər xilas edilib, 3 nəfər Toksikologiya Mərkəzinə göndərilib. Binanın yanar konstruksiyalarının altından 25 nəfər çıxarılıb.\nŞikayətçilərin indiyə qədər istintaq orqanlarından eşitdikləri budur ki, Məhəmməd Məmmədov Azərbaycan Respublikası Cinayət Məcəlləsinin 120.2.4-cü (ümümi təhlükəli üsulla qəsdən adam öldürmə), 120.2.7-ci (iki və ya daha çox şəxsi öldürmə), 120.2.9-cu (köməksiz vəziyyətdə olan adamı öldürmə) və 186.2.2-ci (yandırmaqla özgə əmlakını qəsdən məhv etmə) maddələri ilə təqsirləndirilən şəxs qismində cəlb edilərək barəsində məhkəmənin qərarı ilə həbs qətimkan tədbiri seçilib, eləcə də kompleks məhkəmə psixiatrik, psixiloji və narkoloji ekspertizalar təyin olunub. Lakin hətta hüquqşünaslara belə aydın deyil ki, bu işlə əlaqədar ən azı Narkoloji Mərkəzin xəstələrin təhlükəsizliyinə görə məsuliyyət daşıyan işçiləri məsuliyyətə cəlb edilməli olduqları halda, niyə cəzadan kənarda qalıblar.\nBununla bağlı Sputnik Azərbaycan-ın əməkdaşı AR BAş Prokurorluğunun mətbuat xidmətinin rəhbəri Eldar Sültanova müraciət edib. Sultanov bildirib ki, istintaq hələ indi başlayıb və tələsik qərarlar çıxarmaq lazım deyil.\n"Məmmədov həmin faktla bağlı təqsirləndirilən yeganə şəxsdir. Məsələ ölkə başçısının nəzarəti altındadır və araşdırmaların qeyri-obyektiv aparılması iddialarına gəlincə, bu qeyri-mümkündür. İstintaqın gedişi ilə bağlı müvafiq bəyanat veriləcək" — deyə mətbuat xidmətinin rəhbəri bildirib.\nSultanov əlavə edib ki, prokurorluq orqanlarının işçilərinin peşəkarlığını şübhə altına almaq lazım deyil.\nRespublika Narkoloji Mərkəzi, Məhəmməd Məmmədov, xəstə, Baş Prokurorluq, insan, yanğın


Azərbaycanlı kəşfiyyat generalı da azadlığa çıxır -Şok qərar - YENİLƏNDİ\n2 463 Baxış\nTürkiyə Prezidenti Abdullah Gül "Ergenokon", "Balyoz, KCK, "İnqilab qərargahı", Oda TV kimi məhkəmə işlərə görə, gündəmə gələn xüsusi səlahiyyətli məhkəmələrlə (ÖYM) Terorla Mücadilə qanunun 10.maddəsinə görə ağır cəza məhkəmələrini aradan qanunu təsdiqləyib. Qanunla görə bu qanuna görə vəzifəsini yerinə yetirdiyinə görə həbs edilənlərin həbs müddəti 10 ildən 5 ilə endirilib. Xüsusi səlahiyyətli prokurorların apardığı istintaq işləri Baş prokurorluluqlarına verilib.\nQeyd edək ki, bu qanunla sabiq Baş qərargah rəisi İlker Başbuğ da azadlığa çıxacaq. Onunla yanaşı Ergenokon davasında 5 ildən artıq həbsdə olan Alparslan Arslan, Oktay Yıldırım, Mehmet Demirtaş, Muzaffer Tekin, Fikret Emek, Ergün Poyraz, İsmail Yıldız, azəriəsilli kəşfiyyat generalı Veli Küçük, Mehmet Fikri Karadağ, Kemal Kerinçsiz, Sevgi Erenerol, Zekeriya Öztürk, Doğu Perinçek, Hikmet Çiçek, Hasan Atilla Uğur, Durmuş Ali Özoğlu, Tuncay Özkan, Ataman Yıldırım, Levent Göktaş, İbrahim Şahin, Mustafa Dönmez, Levent Ersözün də haqlarındakı qərarın qüvvədən düşməsi və azadlığa çıxması gündəmə gələcək.\nİlker Başbuğ azadlığa çıxır\nTürkiyə Konstitusiya məhkəməsi sabiq Baş Qərargah rəisi, hazırda Silivri həbsxanasında olan İlker Başbuğla bağlı qərar qəbul edib.\nPublika.Az türk mediasına istinadın xəbər verir ki, məhkəmə İ. Başbuğun azadlıqdan məhrum edilməsinin əsassız olması ilə bağlı iddiasının yerli məhkəmələr tərəfindən lazımı formada araşdırılmadığı qərarını verib.\nQərara görə, orgeneralın həbsinin davam etməsi şəxsin azadlıq və təhlükəsizlik haqlarının tapdanmasıdır.\nKonstitusiya Məhkəməsi lazımi işlərin görülməsi və İ. Başbuğun azad olma tələbinin təmin edilməsi ilə bağlı qərar vermək üçün yenidən məhkəməyə göndərilməsini qərara alıb.\nBeləliklə, orgeneral azadlığına qovuşacaq. Belə ki, Türkiyə Konstitusiyasının 19-cu maddəsinin 8-ci bəndindən deyilir ki, “Hər nə səbəblə olursa olsun, azadlığı məhdudlaşdırılan şəxs qısa zamanda onunla bağlı qərarın verilməsini və bu edilmədikdə qanuna zidd olduğu üçün sərbəst buraxılmasını təmin etmək məqsədilə məhkəmədə iddia qaldırmaq haqqına sahibdir”.\nKonstitusiya Məhkəməsinin qərarında deyilir: "Vəkilin aşağı məhkəmə instansiyasında qaldırdığı vəsatətə baxılmaması fərdi azadlıq və təhlükəsizlik hüququnun pozulması kimi qiymətləndirilir".\nQeyd edək ki, İlkər Başbuğ Böyük Millət Məclisi sədri Bülənt Arınça qarşı hazırlanan sui-qəsdin təşkilatçılarından biri kimi həbs olunmuşdu. “Ergenekon” adı alan məhkəmə prosesində ordunun bir çox yüksək rütbəli zabitləri hakimiyyətə qarşı qiyam qaldırmaq cəhdlərində ittiham olunurdu. 2013-cü il avqustun 5-də İstanbul 13-cü Ağır Cinayətlərə dair Məhkəmənin hökmü ilə Başbuş ömürlük azadlıqdan məhrum edildi. O, 26 aydır Silivri həbsxanasında saxlanılır.\nXatırladaq ki, 70 yaşlı sabiq ordu generalı 2010-cu ildə istefaya getmişdi.\nİ. Başbuğ günün birinci yarısında mediaya müsahibəsində (http://publika.az/p/9593) onun haqqında qaldırılan iddialar, Türk Silahlı Qüvvələrinə qarşı camaatın planları və bir çox gizli məsələləri açıqlayıb.


Azərbaycanla Ermənistan beynəlxalq məhkəmədə üz-üzə! Hüquqşünas Fuad Ağayevlə “Canlı debat” » Teref.az\nAzərbaycanla Ermənistan beynəlxalq məhkəmədə üz-üzə! Hüquqşünas Fuad Ağayevlə “Canlı debat”\nAzərbaycanın xarici işlər nazirinin müavini Ermənistanı "etnik təmizləmə" və ötən ilin sonunda regionda altı həftəlik müharibə başa çatdıqdan sonra belə ərazilərə mina yerləşdirməkdə davam etməkdə günahlandırıb. Birləşmiş Millətlər Təşkilatının Haaqadakı məhkəməsində münaqişə ilə bağlı ikinci işə baxış oktyabrın 18-də başlayıb.\nErmənistan bu ittihamları rədd edir.\nOktyabrın 14-də məhkəmədə Ermənistanın Azərbaycana qarşı şikayəti ilə bağlı dinləmələr keçirilib. Bu məhkəmə işi də keçən il 6600-dən çox insanın ölümü ilə nəticələnən və Azərbaycanın böyük ərazilərin nəzarətini bərpa etməsi ilə başa çatan müharibə ilə əlaqədar olub.\n"Etnik təmizləmə və azərbaycanlılara qarşı zorakılığa təhrik kampaniyası davam edir" - deyə, Elnur Məmmədov oktyabrın 18-də Haaqada Ədalət Məhkəməsində bildirib.\nElnur Məmmədov əlavə edib ki, iddia edilən mina yerləşdirilməsi kampaniyası "Ermənistanın onilliklərdir davam edən etnik təmizləmə əməliyyatının davamıdır və bu əraziləri azərbaycanlılardan təmizləmək cəhdidir".\nErmənistan tərəfin nümayəndəsi Yeqişe Kirakosyan Azərbaycanın iddialarını rədd edərək, bunları "qondarma və özünümüdafiə" kimi qiymətləndirib.\nO, Azərbaycanın özünün 1990-cı illərin əvvəllərində münaqişə bölgəsinə yüz minlərlə mina yerləşdirdiyini deyib.\nKirakosyan Azərbaycanın iddialarını "saxta ekvivalentlik məşqi" olduğunu deyib və bunu Azərbaycan tərəfindən "əsl qurban olduğu təəssüratı yaratmaq üçün bir taktika" adlandırıb.\n"Ermənistan artıq minalanmış sahələrin iki xəritəsini verib və əlimizdə olan başqa xəritələri verməyə hazırıq" - deyə, Kirakosyan məhkəmədə bildirib.\nMəmmədov münaqişənin Rusiyanın vasitəçiliyi ilə imzalanan müqavilə ilə başa çatmasından sonra müharibə zamanı və ondan sonra erməni qüvvələri tərəfindən yerləşdirilən minaların 65 mülki vətəndaş da daxil olmaqla, azı 106 azərbaycanlının ölümü və ya yaralanmasına səbəb olduğunu deyib.\n"Ermənistanın azərbaycanlıları bu şəkildə hədəf alması və terrorizə etməyə davam etməsi üçün etibarlı hərbi və ya başqa bir səbəbi yoxdur" - deyə, Məmmədov bildirib.\nErmənistan keçən həftə keçirilən dinləmələr zamanı Azərbaycanı ciddi insan haqları pozuntularında günahlandırıb, Azərbaycan isə Ermənistan tərəfindən iddiaları rədd edib.\nHər iki ölkə tərəfindən irqi ayrı-seçkiliyin bütün formalarının ləğv edilməsi haqqında Beynəlxalq Konvensiyanın pozulmasına dair irəli sürülən iddiaları ilə bağlı məhkəmələrin yekunlaşması illər sürə bilər.\nAzərbaycanla Ermənistan beynəlxalq məhkəmədə: hansı tərəf üstünlük əldə edəcək? İlkin nəticələr nədən xəbər verir? Bu, nəyin başlanğıcıdır və nəyə gətirib çıxaracaq? Ermənistanın şikayəti hansı məqamlarına görə qiymətləndirilməlidir?\nBu və gündəmdəki digər mövzuları vəkil Fuad Ağayevlə “Canlı debat”da müzakirə edirik. Müzakirədə tamaşaçılarımız da iştirak edə bilər.


Fərhad Əhmədov Kürdəki ekoloji böhrandan çıxış yollarını göstərdi - Pia.az\n“Daha çox su tələb edən əkinçilikdən daha az su tələb edən əkinçiliyə və texnologiyalara keçmək lazımdır”...\nPİA.az onun sosial şəbəkədə paylaşdığı yazısını təqdim edir:\nNəticə göz qabağındadır və hamıya məlumdur. Dünyada dördüncü böyük göl olan və fəxrlə “Aral dənizi” adlandırılan gölün quruyub yoxa çıxdığını hamınız bilirsiniz! Böyük çayları suvarma məqsədilə məhv etdilər. Hələ SSRİ dövründə bu hamıya aydın olanda Yenisey çayının suyunun bir hissəsini Orta Asiyaya yönəltməyi planlaşdırmağa başladılar. Eyni zamanda Şimali Dvina çayının suyunun bir hissəsini Xəzərə axıtmağı planlaşdırırdılar. Lakin bu işlərin heç biri görülmədi. Və artıq bu işləri görəcək heç kim yoxdur.


15 Yanvar 2019 18:03\nNazirlər Kabinetinin mətbuat xidmətindən bildiriblər ki, Baş nazir Novruz Məmmədov 2018-ci ildə ölkəmizin əldə etdiyi uğurlu nəticələrdən, aparılan iqtisadi islahatlardan, yeniliklərdən bəhs edib və iclas zamanı Prezident İlham Əliyevin qeyd etdiyi istiqamət və hədəflərin hökumət üçün əsas meyar olduğunu bildirib. Ötən ildə atılan addımlar iqtisadiyyatın rəqabət qabiliyyətliliyinin artırılması baxımından ölkəmizin dünya miqyasında reytinqinin yüksəlməsinə səbəb olub. Xüsusən də, vergi və gömrük sahələrində institusional dəyişikliklər, şəffaflıq və sağlamlaşdırma tədbirləri müsbət nəticələr verib. Əhalinin aztəminatlı hissəsinin, şəhid ailələrinin, Qarabağ müharibəsi əlillərinin, məcburi köçkünlərin sosial problemləri daim dövlətin diqqət mərkəzindədir.\nİlin mühüm hadisələri olan "Azerspace-2" peykinin orbitə çıxarılması, Cənub Qaz Dəhlizinin, TANAP qaz kəmərinin, Ələt Beynəlxalq Dəniz Ticarət Limanının, Türkiyədə ən böyük layihələrdən olan "STAR" neft emalı zavodunun açılışları, Xəzər dənizinin hüquqi statusuna dair Konvensiyanın imzalanması dövlətimizin başçısının apardığı məqsədyönlü siyasətin əməli nəticələridir.\nBaş nazir vurğulayıb ki, 2019-cu ildə də ölkəmizdə mühüm işlərin həyata keçirilməsi, idarəetmədə yeni yanaşmanın tətbiq olunması nəzərdə tutulub. Bu il yeni Sumqayıt-Rusiya sərhədi yolunun inşası, həmçinin 100-dən çox məktəb binasının tikintisi, 10-a yaxın mərkəzi rayon xəstəxanasının, üç Olimpiya İdman Kompleksinin, beş "ASAN xidmət" mərkəzinin, Bakı şəhərində "DOST" mərkəzlərinin istifadəyə verilməsi nəzərdə tutulur.


çantalar | Axtarış | Kayzen\nBraccialini-dən Top-5 çanta\n25 fevral 2014, 12:50\nÇantalardan doya bilməyən qizları nəzərə alaraq Braccialini yeni kiçik rəngarəng çantalar kolleksiyasını təqdim edib.\nQadının ən vacib aksessuarlarından biri də çanta hesab olunur. Çanta müasir moda dünyasında qadın obrazının tamamlanmasında zəruri amil kimi qiymətləndirilir. Məsələn, qırmızı çanta romantizmi, qara, yaxud ağ çanta isə sakitliyi ehtiva edir.\nKişilər daşıdığı çantaya əsasən qadınların xarakterini asanlıqla müəyyən edə bilərlər. Əgər qadın çantanı düz tutursa, əmin ola bilərsiniz, o, hər şeyi nəzarət altında saxlayır. Qadının çantasını qoltuğunda götürməsi onun işgüzarlığından xəbər verir. Çarpaz qaytanlı, məktəbli çantasına bənzər çantaların bir çiyinə götürülməsi qadının ciddi münasibətlərə hazır olmadığını göstərir. Qadın çantanı qoluna götürürsə və yumulmuş ovcu yuxarı istiqamətlənirsə, onun evdarlığına, aşağı istiqamətlənirsə, ərköyünlüyünə, şıltaqlığına işarədir.\nEvdar qadınlar adətən çantanı çiyinlərinə götürürlər, amma qadın çantanı özünə sıxırsa, bu, xəsisliyin göstəricisidir. Ancaq çanta çiyinlərə atılırsa və əllər sərbəst şəkildə yanlarda sallanırsa, bu, qadının şən və əhlikef olması anlamındadır.\nÇantanı əldə tutmaq qadının hansı vəziyyətdə olduğunu və psixoloji durumunu büruzə verir. İngilis mütəxəssisi Patti Wood, çanta tutmaq formasına görə, qadınları haqqında maraqlı məlumat verib.\nQolda – bu forma daha çox məşhur insanların müraciət etdiyi formadır. Özünü hamıdan üstün tutan qadınlar çantasını qolunda daşıyır.\nƏldə və çiyində — bu qadının çox yorğun olduğunun göstəricisidir. Qadınlar yorğun olan zaman çantanı əldə və çiyində saxlayır. Yaxud da qadının əhvalının yaxşı olmadığını bəlli edə bilər.\n29 dekabr 2012, 12:37\nÇantalar qadınlar üçün çox dəbdəbəli, əks cinsi başdan çıxardacaq qədər önəmli və özlərini ən yaxşı ifadə edə bilən vasitədir. İtalyanların yaradıcı olduqlarını və zövqlərində güclü hislərə sahip olduğunu hərkəs bilir, lakin bu da bir sirdir ki, İtaliya dünyada mövcud olan olan ən yaxşı dəri istehsalına ən uzun müddətdir sahib olan tək ölkədir, təxminən 600 ildir ki bunu davam etdirirlər. Əl çantaları hər zaman istifadə olunan və istər günlük iş yaxud da əyləncə yerlərində istərsədə önəmli görüşlərinizdə istifadə edə biləcəyiniz mükəmməl görünüşü və rahatlığı olan vasitədir.


AVCİYA-nın Ağ Ev Administrasiyasının internet resursundakı petisiya layihəsi Bakı Dövlət Universitetində müzakirə olunub 1905.az\nAVCİYA-nın Ağ Ev Administrasiyasının internet resursundakı petisiya layihəsi Bakı Dövlət Universitetində müzakirə olunub\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA) Obama administrasiyasına “Ədalətin bərqərar olunması və böyük fəlakətin qarşısının alınması naminə petisiya” layihəsi çərçivəsində AVCİYA-nın prezidenti, millət vəkili Elxan Süleymanovun universitetlərdə keçirilən görüşləri davam edir. Xatırladırıq ki, layihə çərçivəsində Ağ Ev Administrasiyasının internet resursunda AVCİYA prezidenti Elxan Süleymanovun imzası ilə Obama Administrasiyasına petisiya ilə müraciət açılıb.\nAprelin 14-də Bakı Dövlət Universitetində növbəti görüş baş tutub. BDU-nun professor-müəllim, tələbə heyətinin iştirakı ilə keçirilən tədbiri giriş sözü ilə rektor, akademik Abel Məhərrəmov açıb. Azərbaycan Respublikasının Dövlət himni səsləndirilib, ölkəmizin ərazi bütövlüyü uğrunda şəhid olanların xatirəsi bir dəqiqəlik sükutla yad olunub. A.Məhərrəmov AVCİYA-nın bu layihəsini yüksək qiymətləndirib və tədbir iştirakçılarını petisiyanın imzalanması işində fəal olmağa çağırıb.\nAVCİYA-nın prezidenti, millət vəkili Elxan Süleymanov petisiyanın dəstəklənməsi ilə bağlı Azərbaycanda və Türkiyədə həyata keçirilən tədbirlərlə bağlı danışıb. E.Süleymanov qeyd edib ki, hər iki ölkədə kifayət qədər tanınmış insanlar petisiya layihəsinə səs veriblər. Hazırda petisiyaya səs verənlərin sayının 110 mindən yuxarı olduğunu qeyd edən millət vəkili, mayın 6-dək səs verənlərin sayının dəfələrlə çox olacağına əmin olduğunu bildirib.\nLayihənin eksperti İradə Yaqubova tədbir iştirakçılarını petisiyaya səsvermə qaydaları ilə tanış edib və sualları cavablandırıb.


Allahşükür Paşazadə İranın Radio və Televiziya Təşkilatının sədr müavini ilə görüşüb\n13 May 2015 17:20 (UTC+04:00)\nBu gün Qafqaz Müsəlmanları İdarəsinin (QMİ) sədri Şeyxülislam Allahşükür Paşazadə İranın Radio və Televiziya Təşkilatının sədr müavini Məhəmməd Əhkarinin başçılıq etdiyi nümayəndə heyətini qəbul edib.\nİdarənin mətbuat xidmətindən Trend-ə verilən məlumata görə, səmimi şəraitdə keçən görüşdə qonaqları salamlayan QMİ sədri müstəqilliyimizə qovuşduqdan sonra Azərbaycanda dini-mənəvi həyatın dirçəldilməsi istiqamətində görülən işlər, dövlətimizin dini irsə qayğısı barədə məlumat verib.\nQMİ sədri xalqlarımız və dövlətlərimiz arasında mehriban dostluq və qardaşlıq münasibətlərinin inkişaf etdirilməsində KİV-in və qələm əhli olan jurnalistlərin böyük rolu olduğunu xüsusi vurğulayıb. Şeyxülislam A.Paşazadə televiziya və radionun geniş imkankarından müqəddəs dinimizin mənəvi dəyərlərinin təbliğatı, effektli maarifləndirmə işi üçün istifadənin vacibliyinə diqqəti çəkərək, bununla bağlı mülahizələrini bildirib. QMİ sədri Qafqaz Müsəlmanları İdarəsinin AMEA Şamaxı Astrofizika Rəsədxanası ilə birlikdə Azərbaycanın yerləşdiyi coğrafi məkana uyğun namaz vaxtları, dini bayramları əks etdirən təqvimin hazırlanması üzərində gedən iş və iranlı alimlərlə bu sahədə aparılan məsləhətləşmələr barədə də qonagı məlumatlandırıb.\nSəmimi qəbula görə təşəkkürlərini bildirən qonaq, öz növbəsində, rəhbərlik etdiyi qurum tərəfindən həyata keçirilən layihələr, dini maarifləndirmə sahəsində görülən işlər barədə Şeyxülislama məlumat verib.\nGörüşdə İran İslam Respublikasının Azərbaycandakı fövqəladə və səlahiyyətli səfiri Möhsün Pakayin, QMİ sədrinin birinci müavini Müfti Salman Musayev və sədrin müavini Fuad Nurullah iştirak ediblər.\nİranın Radio və Televiziya Təşkilatı


Prezident İlham Əliyev Pakistanın baş naziri Məhəmməd Nəvaz Şərif ilə görüşüb - YENİLƏNİB - Report.az\nPrezident İlham Əliyev Pakistanın baş naziri Məhəmməd Nəvaz Şərif ilə görüşüb - YENİLƏNİB\n28 Fevral, 2017 20:06\nBakı. 28 fevral. REPORT.AZ/ Azərbaycan Respublikasının Prezidenti İlham Əliyevin fevralın 28-də Pakistan İslam Respublikasının Baş naziri Məhəmməd Nəvaz Şərif ilə təkbətək görüşü olub.\n"Report" Prezidentin mətbuat xidmətinə istinadən xəbər verir ki, Prezident İlham Əliyev Pakistanın Baş naziri Məhəmməd Nəvaz Şərifə yüksək qonaqpərvərliyə görə təşəkkür edib. Məhəmməd Nəvaz Şərifin Bakıya uğurlu səfəri xatırlanıb.\nGörüşdə ölkələrimiz arasında dostluq və qardaşlıq əlaqələrinin yüksək səviyyədə olduğu bildirilib. Azərbaycanla Pakistan arasında siyasi əlaqələr müzakirə edilib, beynəlxalq təşkilatlar çərçivəsində qarşılıqlı dəstəyin əhəmiyyəti vurğulanıb. Ermənistan-Azərbaycan, Dağlıq Qarabağ münaqişəsi və Kəşmir problemi ilə bağlı ölkələrimizin bir-birinə qarşılıqlı dəstək verdiyi və qətiyyətli mövqe nümayiş etdirdiyi bir daha vurğulanıb.\nGörüşdə müdafiə və müdafiə sənayesi sahəsində konkret layihələr müzakirə olunub. Azərbaycanın Pakistanın inkişaf etmiş hərbi sənaye kompleksinin məhsullarını idxal etməsi ilə bağlı razılaşma əldə edilib. Bundan əlavə, ölkələrimiz arasında ticarət dövriyyəsinin artırılmasının vacibliyi vurğulandı, fevral ayında 20-yə yaxın Azərbaycan şirkətinin Pakistanda ixrac missiyasında olduğu və bu missiyanın Azərbaycanın Pakistana ixracının artırılması məqsədi daşıdığı qeyd edilib. Söhbət zamanı, energetika sahəsində əməkdaşlıq məsələləri müzakirə edilib, bu gün imzalanan Azərbaycan Respublikası ilə Pakistan İslam Respublikası arasında enerji sahəsində əməkdaşlıq haqqında sazişin bu sahədə uğurla addım olduğu vurğulanıb.\nDaha sonra Azərbaycan Respublikası ilə Pakistan İslam Respublikası arasında enerji sahəsində əməkdaşlıq haqqında saziş imzlanıb.


Uşaq mebeli qiymeti, Bakida Uşaq mebeli qiymeti 4 - MAQAZIN.AZ\nBağça mebellərinin topdan pərakəndə satışı. İstehsal Murad Mobilya şir\nBağça mebellərinin topdan pərakəndə satışı. İstehsal murad mobilya şirkəti.\nMurad Mobilya istehsalında. Türk və Ukraina laminatı ilə istehsal\nMurad mobilya istehsalında. Türk və ukraina laminatı ilə istehsal olunur. Təkərlər kapron. Yataq yeri bütöv dsp. Yanlar hündür. Ekoloji təmizliyinə və dözümlülüyünə zəmanət verilir. Içərisində 140 kiloqramlıq adamın\nMurad mobilya şirkəti türk və ukrayna laminatlarından istifadə edərək\nMurad mobilya şirkəti türk və ukrayna laminatlarından istifadə edərək istehsal edir. Istenilen rengde sifaris vere bilersiniz. Catdirilma bizden, 1 il zəmanət. Döşək əlavə qiymetd\nDOlabli sirmeli Besik\n2 mertebe fistiq yataq\nMasa 5 guseli usaq ucun\nBoz stul usaq ucun\nBewik ve Wkaf mdf den yigilib\nÖlçüləri 160*190 olan iki nəfərlik çarpayılar. Ortopedik döşəklə\nÖlçüləri 160*190 olan iki nəfərlik çarpayılar. Ortopedik döşəklə qiyməti 300 manat. Yanında tumbuçka da əlavə etmək olar. Bir ədəd tumbuçkanın qiyməti 50 manat. ünvana çatdırırıq.


Parlament Rüstəmovu yenidən baş bankir saxladı » Bizim Əsr\nParlament Rüstəmovu yenidən baş bankir saxladı\nTarix: 9 apr 2020 [11:41]\nMilli Məclisin bu gün keçirilən iclasında Elman Rüstəmovun Mərkəzi Bankın İdarə Heyətinin üzvü vəzifəsinə təyin edilməsi haqqında məsələ müzakirəyə çıxarılıb.\nBizimesr.az-ın məlumatına görə, məsələ səsə qoyularaq qəbul edilib. Qanunvericiliyə əsasən, Mərkəzi Bankın İdarə Heyətinin üzvləri vəzifəyə beş il müddətinə təyin edilirlər.\nMərkəzi Bankın İdarə Heyəti sədrinin birinci müavini və digər müavinləri də beş il müddətinə vəzifəyə təyin olunurlar.\nQeyd edək ki, Elman Rüstəmov axırıncı dəfə Milli Məclisin 2015-ci ilin 3 aprelində keçirilən iclasında Mərkəzi Bankın İdarə Heyətinin üzvlüyünə təsdiq edilmişdi. Mərkəzi Bankın İdarə Heyəti sədrinin birinci müavini Alim Quliyevdir. Baş bankir Elman Rüstəmovun müavinləri isə Vadim Xubanov və Aftandil Babayevdir. Onlar 2017-ci ilin mart ayında Milli Məclisin qərarı ilə Mərkəzi Bankın İdarə Heyətinin üzvləri seçiliblər.\nOxunub: 5130 dəfə\n18130 Gürcü yepiskopunun Nərimanovla bağlı açıqlamasına sə ...\n17940 Ucarda nəhəng gürzə ilanı öldürülüb - FOTO\n15390 Azərbaycanlı rəssam İsveçdə yüks ...\n14440 Mədəniyyət naziri kim olacaq? (İ ...\n14400 Ermənilər Qarabağ meşələrində kö ...\n13440 Polad Bülbüloğlu: Sərhəddə toplaşanların vətənə qayı ...\n13260 Başçısı həbs olunmuş rayonda ten ...\n13240 Azərbaycan 19 məhbusu İrana təhvil verdi\n13100 Gürcüstan iyunun 8-dən turizm obye ...\n12510 Məşhur serialla bağlı qərar verildi


AÇ-2016: Portuqaliya itki ile başladı - Azadliq Xeber\nAÇ-2016: Portuqaliya itki ile başladı\nAÇ-2016: Portuqaliya itki ilə başladı\n15.06.2016 / 01:03 xeber –\nAvropa çempionatında qrup mərhələsində ilk tura yekun vurulub. Apasport.az saytının məlumatına görə, sonuncu 4 komanda da turnirdə debüt edib.\nİlk olaraq meydana Avstriya və Macarıstan milliləri çıxıblar. Macarlar Salai və Ştiberin qolları ilə 2:0 hesablı qələbə qazanıb.\nQrupun digər matçında isə Portuqaliya və İslandiya yığmaları üz-üzə gəliblər. Demək olar ki, matçın tamamını hücumda keçirən portuqallar yarım saatın tamamında hesabı açıblar. Nani fərqlənib. Qoldan sonra da təzyiq davam etsə də, ilk hissə elə bu hesabla da bitib. İkinci hissəyə isə İslandiya qolla başlayıb. 50-ci dəqiqədə Byarnasson bərabərliyi gətirən qola imza atıb. Qalan dəqiqələrdə pireneylilər çox cəhd etsələr də, hesabı dəyişmək mümkün olmayıb.\nPortuqaliya – İslandiya – 1:1\nQollar: Nani, 31 – Byarnsson, 50


Ermənistan qaynar payıza girdi - Rusiya yeni cəbhə açır - Hürriyyət\nEv Aktual Ermənistan qaynar payıza girdi – Rusiya yeni cəbhə açır\nErmənistan qaynar payıza girdi – Rusiya yeni cəbhə açır\n09:29 - 05 Sentyabr, 2020\nPaşinyana qarşı koalisiya yaranır; ölkə iqtisadiyyatı daha böyük təlatümlər zolağına daxil olub; Moskva hər an “qaza” basa bilər…\nErmənistanın populist baş naziri Nikol Paşinyan və komandasından narazılıq günbəgün artmaqdadır. Özü də bu narazılıq təkcə inqilab rəhbərinin boşa çıxan iqtisadi xarakterli vədlərinə aldanmış kütlədən gəlmir. Məsələ ondadır ki, Paşinyandan indi onu hakimiyyətə gətirmiş Corc Soros da, Rusiya və Qərb (ABŞ və AB) də məmnun deyil. Həmçinin daxildəki siyasi müxalifət, hətta radikal-terror yönümlü qüvvələr fürsət gözləməkdədir.\n“Ermənistandakı müxalifət mövcud hakimiyyətə qarşı birləşir”.\nBu barədə erməni siyasi texnoloq Armen Badalyan 168.am-a müsahibəsində deyib. Onun sözlərinə görə, hazırda müxalifətin payızda Ermənistan hakimiyyətinə qarşı kifayət qədər fəal hərəkət etməsi üçün lazımi şərait formalaşıb. “Bunlar – Amulsar problemi, İstanbul Konvensiyası, ölkədəki fəlakətli sosial-iqtisadi vəziyyət, işsizliyin yüksək səviyyəsi və s. kimi məsələlərdir. Müxalifətin hökumətə qarşı mübarizə aparması üçün çoxlu fürsətləri var. Hakimiyyətin çoxsaylı uğursuzluqlarından və səhvlərindən düzgün istifadə etməklə müxalifət bəzi problemləri həll edə bilər. Hətta erkən seçkilərə də gedilə bilər”, – deyə Badalyan qeyd edib.\nXatırladaq ki, az öncə erməni qaynaqlarından biri Corc Sorosun payız üçün Ermənistanda “böyük siyasi partlayış” hazırladığını iddia eləmişdi. Ötən ay isə xəbər yayıldı ki, Soros Fondu işğalçı ölkədəki dayaq qurumlarına – QHT-lərə və mediaya növbəti dəfə pul ayırıb. Təbii ki, bu vəsait boşuna verilmir. Bildirilir ki, “siyasi partlayış”dan sonra Nikol Paşinyan seçim qarşısında qalacaq – ya Rusiya yolundan imtina edəcək, ya da hakimiyyətdən.\nBütün hallarda qarşıdakı payızın Nikol Paşinyan üçün qaynar keçəcəyi şəksizdir. Ona inqilab öncəsi verdiyi və reallaşmayan vədlər dönə-dönə xatırladılacaq, Nikol bir növ “Məhşər ayağı”na çəkiləcək. Yeri gəlmişkən, əsla istisna deyil ki, ictimai diqqəti özünün yalan vədləri və iflas olan islahatlarından yayındırmaq üçün o, təmas xəttində atəşkəsin pozulmasına, Azərbaycana qarşı növbəti təxribata getsin. Bakı buna hazır olmalıdır.\nHər halda, reytinqi düşən Paşinyandan bu qəbildən hərəkətlər gözləməyə dəyər…\nBu arada işğalçı ölkənin iqtisadi göstəricilərinin daha da pisləşdiyi məlum olub. Bununla bağlı erməni iqtisadçı-ekspertlər həyəcan təbili çalırlar.\n“2020-ci ilin yanvar-iyul dövrü üçün ölkə iqtisadiyyatı ilə bağlı açıqlanan rəsmi statistik göstəricilərin dərcindən sonra məlum oldu ki, ölkənin böhrandan sürətli çıxışla bağlı ümidlər, yumşaq desək, real deyil. Böhran, demək olar ki, bütün istiqamətlərdə davam edir və iyul ayının nəticələri göstərdi ki, ölkənin iqtisadi sistemini daha da çətin sınaqlar gözləyir”.\n“Yeni Müsavat”ın erməni mediasına istinadən verdiyi məlumata görə, bunu erməni iqtisadçı İqor Zargaryan yerli mediaya açıqlamasında deyib.\nOnun sözlərinə görə, Ermənistanın bu vəziyyətdən çıxması pandemiya yaşanan digər ölkələrlə müqayisədə qat-qat çətin olacaq. “Əgər biz belə vəziyyətə haqq qazandırmaq üçün bütün dünyada vəziyyətin çətin olduğu və Ermənistanın heç də ən pis durumda olmadığı fikri ilə gözləmə mövqeyi tutsaq, o zaman bu, iqtisadi təhlükəsizliyin məhvinə aparan bir yol olacaq. Səlahiyyətli şəxslər böhrandan sürətli bir şəkildə çıxmağı vəd edirlər, amma biz, ilin sonuna qədər iqtisadi artımda 5 10% arası geriləmə gözləyirik”, – deyə erməni iqtisadçı vurğulayıb.\nSözsüz ki, bu yerdə Ermənistanın daxili sosial-iqtisadi durumuna və ictimai-siyasi həyatına ənənəvi güclü təsir imkanı olan Rusiya faktorunu da unutmaq olmaz. Rusiya Ermənistanda şəksiz ki, çox güclüdür və həmişə buradakı proseslərə dirijorluq edib yön verməyi bacarır. Əbəs yerə onu Ermənistanın faktiki yiyəsi adlandırmırlar.\nElə təkcə təbii qaz amili ilə bağlı təzyiq rıçaqnı yada salmaq kifayətdir. Payız isə soyuq qışın astanası sayılır. Lakin Paşinyan hökuməti uzun müzakirələrə rəğmən, Moskva ilə mavi yanacağın qiyməti məsələsində hələ də anlaşa və daha əlverişli müqavilənin imzalanmasına nail ola bilməyib. Qaz isə, bəllidir ki, ərzaq məhsullarının, mal-xidmətlərin qiymətinə birbaşa təsir edən çox mühüm enerjidaşıyıcısıdır. Moskva narazı olduğu Paşinyandan qurtulmaq üçün payızın “oğlan çağı”nda qaza “basa”, bununla da daxili opponentlərin əlinə hökumət əleyhinə çox güclü kart-blanş verə bilər.\nƏlavə edək ki, Nikol Paşinyanı baş nazir kimi xalq seçməyib, Ermənistan parlamenti təyin edib. Doğrudur, parlamentdə çoxluq Paşinyan tərəfdarlarına məxsusdur. Ancaq hərəyə öz dərisi daha yaxındır. Ayrı sözlə, fors-major vəziyyətdə Nikolun tərəfdarları qəzəbli kütlənin hədəfindın yayınmaq üçün onu sata, Paşinyanın yerinə digər birisini baş nazir seçə də bilərlər.\nBelə nümunə artıq var: 2018-ci ilin mayında inqilabın yekunu olaraq eks-baş nazir Serj Sərksiyan məhz parlamentdə onun partiyasına mənsub olan çoxluğun qərarı ilə vəzifəsindən uzaqlaşdırılmış, yerinə Nikol Paşinyan təyin olunmuşdu.\nPis nümunə yoluxucu olur deyirlər. Yəni Paşinyan hakimiyyətə necə gəlmişdisə, eləcə də gedə bilər. Görək öz hakimiyyətini qorumaq üçün fərasəti çatacaqmı?..\nƏvvəlki məqalə“Spiegel” jurnalı: Navalnının təyyarədə yanında olan butulkada ZƏHƏR İZLƏRİ TAPILIB\nNövbəti məqalədəBorc içindəki ölkə, Bakı yolunda təyyarəsi xarab olan baş nazir…


Palitra qəzetiAvropa Oyunları çərçivəsində Bakıya 6 min idmançı gələcək\nAvropa Oyunları çərçivəsində Bakıya 6 min idmançı gələcək\nTarix: 01.05.2013 | Saat: 00:44:00 | E-mail | Çapa göndər\nAvropa Olimpiya Komitəsinin (AOK) prezidenti Patrik Hikki və Azərbaycan gənclər və idman naziri Azad Rəhimovun birgə mətbuat konfransı keçirilib. Tədbirdə çıxış edən gənclər və idman naziri Azad Rəhimov ölkəmizdə idmana göstərilən dövlət qayğısından danışmış və idmançılarımızın qazandığı nailiyyətləri yüksək qiymətləndirib. Avropa Olimpiya Komitəsinin Koordinasiya Şurasının üzvlərinin ölkəmizdə olduğunu diqqətə çatdıran A.Rəhimov bu müddət ərzində respublikamızın idman infrastrukturunun təqdimatının keçirildiyini bildirib. Vurğulayıb ki, artıq qonaqlar Olimpiya kəndində idmançılar üçün yaradılmış şəraitlə tanış olub və burdakı şərait yüksək qiymətləndirilib. Ümumiyyətlə, birinci Avropa Oyunlarına hazırlıq yüksək səviyyədə davam edir.\n“Bakıda çox əsrarəngiz inkişaf var”\nAOK prezidenti Patrik Hikki 2001-ci ildən etibarən Azərbaycana 5-ci dəfə gəldiyini və hər səfərində ölkəmizə məftun olduğunu deyib. Onun sözlərinə görə, Bakıda çox əsrarəngiz inkişaf var. Təşkilatçılığa gəldikdə, AOK prezidenti qeyd edib ki, bütün işlər çox dostcasına həyata keçirilib: “Biz çox bəxtəvərik ki, Azərbaycan Prezidenti eyni zamanda Milli Olimpiya Komitəsinin prezidentidir. Onunla görüşdük və əmin olduq ki, həqiqətən də belə bir komanda ilə işləmək bizim üçün şərəflidir və çox yaddaqalandır. Eyni zamanda Təşkilat Komitəsinin sədri Mehriban Əliyeva ilə görüşdük. O da Azərbaycan Gimnastika Federasiyasının prezidentidir, idman xadimidir. Bizim çox gözəl komandamız, ekspertlərimiz var. Əlimizdən gələni ortaya qoyaraq işi yüksək səviyyədə görəcəyik”.\nHikki hazırlığın gedişindən hərtərəfli razı olduqlarını da bildirib: “Görüləcək işlərə dair çox yaxşı debatlar keçdi. Avropa Oyunlarına qalan 2 il əslində çox az müddətdir. Hazırlıq üçün 7 il lazımdır. Amma biz peşəkarları cəlb etməklə qısa vaxt ərzində məqsədlərimizə nail olacağıq. Biz Yay Olimpiya Oyunlarının surəti olmağı planlaşdırmırıq. Avropa Oyunlarına öz yanaşmamız olacaq. Bakının I Oyunlara təşkilatçılıq etməsi bir bəxtəvərlikdir. Bu irəliləyişi görəndən sonra digər ölkələr 2019-cu il Avropa Oyunlarına namizədliyini vermək istəyirlər. 49 ölkənin hamısından Oyunlarda iştirak edəcəklərini gözləyirəm”.\nHikkinin sözlərinə görə, Bakı Avropa Oyunlarını yüksək səviyyədə təşkil edəcəyi halda Yay Olimpiya Oyunları da keçirməyə qadir olacağını nümayiş etdirəcək: “Bilirəm ki, Bakı 2 dəfə Yay Olimpiya Oyunlarına namizəd olub. Realist olsaq, Olimpiada təşkil etmək üçün fürsət qazanmaq lazımdır. 2000-ci ildən Prezidentinizlə tanışam, nazirinizlə də bu barədə danışmışam. Əgər Avropa Oyunları uğurla keçirilsə, bu, sizin üçün böyük üstünlük olacaq. Hər kəsə sübut edəcəksiniz ki, belə nüfuzlu oyunları keçirməyə qadirsiniz”.\nKanoe yarışı Mingəçevirdəki “Kür” Təlim-Tədris İdman\nMərkəzində təşkil olunacaq\nAzad Rəhimov daha sonra bildirib ki, 2015-ci ildə Bakıda keçiriləcək I Avropa Oyunlarında idman növlərinin ilkin siyahısı və tarixi məlumdur. O, bildirib ki, iyunun 12-28-də baş tutacaq ilk Oyunlarda 19 növ üzrə 6351 idmançı qüvvəsini sınayacaq. Bunlar kamandan oxatma (128 idmançı), su idman növləri (üzgüçülük, su polosu, suyatullanma - 1000), atletika (800), badminton (160), basketbol (3X3, 160), boks (300), kanoe (350), velosiped (BMX, dağ velosipedi, şosse - 350), çimərlik futbolu (256), gimnastika (bədii gimnastika, idman gimnastikası, tamblinq və akrobatika - 406), cüdo (350), karate (96), atıcılıq (stend və güllə (350), stolüstü tennis (128), taekvondo (128), triatlon (125), voleybol (zal və çimərlik - 464), güləş (450) və qılıncoynatma (350) növləridir. Avropa Olimpiya Komitəsinin Koordinasiya Komissiyasının sədri Spiros Kapralosun sözlərinə görə, bu, hələ yekun siyahı deyil. Hazırda siyahının tamamlanması üçün danışıqların son mərhələsi gedir: “Atletika və boksla bağlı hələ tam qərar verməmişik. Amma müsbət nəticələr əldə olunacağını gözləyirik. Dəyişiklik olduqca məlumat verəcəyik. Əlavə idman növlərini daxil etmək baxımından Bakının da imkanlarını nəzərə almalıyıq”. İdman növlərindən yalnız kanoe Bakıdan kənarda - Mingəçevirdəki “Kür” Təlim-Tədris İdman Mərkəzində təşkil olunacaq. Nazir bildirib ki, komissiya üzvləri həmin idman qurğusu ilə tanış olublar və çox bəyəniblər. A.Rəhimov qeyd edib ki, bir neçə beynəlxalq federasiya yarışların lisenziya xarakteri daşıyacağını bildirib. Avropa Oyunlarına təsnifat yarışları isə sonradan müəyyənləşdiriləcək. Hər hansı ölkənin təsnifatdan keçmiş idmançıları olmasa da, onlara 2 kişi və 2 qadın idmançı üçün güzəştli vəsiqə veriləcək. Ev sahibliyi edən dövlət isə bütün növlərdə təmsil olunmaq hüququna malikdir.\nA.Rəhimov hazırda əksər növlər üzrə yığma komandalarımızın formalaşdırıldığını bildirib. O, yalnız triatlonun Azərbaycanda əhatə olunmadığını deyib: “Bu növ üzrə də çox vacib addımlar atmalıyıq. Triatlon üzgüçülük, velosiped idmanı və qaçışdan ibarətdir. Digər idman növləri üzrə yığmalarımız da var, bəzilərində yüksək nəticələrimiz də. Elə kamandan oxatma üzrə komandamız da formalaşır, onlar iştirak etdikləri son yarışlarda nəticələrini də yaxşılaşdırıblar. Basketbol Azərbaycanda yaxşı inkişaf yolu keçib, Avropanın yüksək divizionunda iştirak edirlər. Bu növə də ümidlərimiz çoxdur. Çünki 3X3 növü olacağından nəticə qazanmaq olar. Velosiped növündə böyük inkişaf müşahidə olunur. Stolüstü tennisdə yığmamız zəifdir, bu növə daha çox fikir verməliyik. Atletikanın bəzi növlərində də nəticələr göstərsəydik, yaxşı olardı”.\nƏməliyyat Komitəsi yaradıldı\nGənclər və idman naziri deyib ki, 2015-ci ildə keçiriləcək I Avropa Oyunları ilə bağlı Əməliyyat Komitəsi fəaliyyətə başlayıb. Əməliyyat Komitəsi Olimpiya Kəndində fəaliyyət göstərəcək: “Hazırda müxtəlif ölkələrdən ekspertlər dəvət olunurlar. Çalışırıq ki, ekspertlər Olimpiya Oyunları keçirmə təcrübəsinə malik olsunlar. Məsləhətçi vəzifəsinə Daq Arnot dəvət olunub. O, 2012-ci il London Yay Olimpiya Oyunlarının Təşkilat Komitəsində rəhbər vəzifələrdə yer aldığından böyük təcrübəyə malikdir. Digər vəzifələrə də namizədlərə baxılır, onlarla da müqavilə bağlanılacaq. Mütəxəssislər azərbaycanlı gənclərlə birgə işləyəcəklər. Gənclərimiz bunun sayəsində birgə böyük təcrübə toplayaraq özləri də gələcəkdə yarış keçirmək üçün lazımi biliyə malik olacaqlar”.


Naqilsiz qulaqlıqlar kar edə bilər\n06:57 29 Oktyabr 2020\n17:53 13.02.2020 Qısa URL\nSimsiz qulaqlıqlar vasitəsilə birbaşa beyinə gedən dalğaların xərçəngə səbəb ola biləcəyi və ya beyinin funksiyasına zərər verəcəyi düşünülür\nBAKI, 13 fevral — Sputnik. Texnologiya inkişaf etdikcə, simli qulaqlıqlar tədricən tarixə qovuşur. İctimai nəqliyyatda, küçədə insanların getdikcə daha rahat olan simsiz qulaqlıqlara üstünlük verməsi müşahidə olunur. Kabelsiz texnologiyaların inkişaf etməsi "Bluetooth" qulaqlıqların istifadəsini genişləndirir.\nDaha rahat və daha gözəl görünməsinə baxmayaraq, alimlər simsiz qulaqlıqların insanlar üçün mənfi təsirindən narahatdırlar. Bu qulaqlıqlardan birbaşa beyinə gedən dalğaların xərçəngə səbəb ola biləcəyi və ya beyinin funksiyasına zərər verəcəyi düşünülür. Bu mövzuda bir sıra elmi araşdırmalar da var. Biokimyaçı Ceri Fillips Medium.com-da bu mövzuya aid məqalə qələmə alıb və elektromaqnit sahələrdə yaşanan fəallığın insan DNT-sinə vurduğu ziyandan danışıb. Məqalədə qəti şəkildə iddia edilməsə də, zərərin mümkün olduğu açıqlanıb.\nAlim yazır ki, "Bluetooth" qulaqlıqla bağlı narahatlığın əsas səbəbi onların qulaq kanalına yerləşdirilməsidir və bununla da beyin toxumalarının yüksək radiotezlik səviyyəsinə məruz qalmasıdır. Radiotezlikdə aşkar olunan radiasiya səviyyəsinin insan sağlamlığına və hüceyrə toxumalarına vurduğu ziyana dair təsdiq olunmuş heç bir dəlil yoxdur. Amma 2015-ci ildə 200 alimdən ibarət bir qrup tərəfindən Birləşmiş Millətlər Təşkilatı və Dünya Səhiyyə Təşkilatına təqdim olunan hesabatda ionlaşmayan elektromaqnit sahələrinin insan sağlamlığına təsirlərindən narahatlıq ifadə olunur. EMF-nin (ionlaşmayan maqnit sahəsi) Beynəlxalq Elmi Müraciətlər Direktoru Elizabes Kelli "Business Insider" adlı Amerika xəbər saytına verdiyi açıqlamada ionlaşmayan elektron sahələrin hər yerdə olduğunu və "Bluetooth" başda olmaqla bütün mənbələrdən yayılan radiasiya ilə bağlı ciddi narahatlığı doğurduğunu söyləyib.\nQeyd edək ki, naqilsiz qulaqlıqlara dünyanın hər yerində, o cümlədən Azərbaycanda da kifayət qədər tələb var. Sputnik Azərbaycan yerli mütəxəssislərlə simsiz qulaqlıqların təsirini araşdırıb.\nProfessor otolarinqoloq Nazim Hüseynov Sputnik Azərbaycan-a açıqlamasında bildirib ki, yüksək intensivlikdə səs daxili qulaqda hüceyrələrin ölümünə səbəb olur: "Ümumiyyətlə yüksək intensivlikdə səs zərərlidir. Biz ona görə deyirik ki, toylarda səs desibelində normaya riayət edilməlidir. Çox təəssüf ki, bu gün el şənliklərində buna əməl edilmir. Səs 90 desibeldən yuxarı olur. Bəzən hətta 100-105 desibelə çatır. Amma el şənliyi ayda-ildə bir dəfə olur. Qulaqlıqlar isə az qala gündəlik istifadə edilən texniki avadanlıqlardır. Son illər isə uşaqlar da qulaqlıqlara aludə olublar. Simli qulaqlıqların öz yerini tədricən simsiz qulaqlıqlara verməsi isə bu təhlükəni daha da artırır. Ona görə də, qulaqlıqlardan istifadə zamanı xüsusi normativin qorunmasına əməl etmək lazımdır. Maksimum səs diapazonu 60-70 desibel olmalıdır. Bəzi telefonlar avtomatik olaraq səs desibelində normanı tənzimləyir. Hətta belə qulaqlıqlar da var. Ona görə də, alanda ən azından belə telefon və qulaqlıqlara üstünlük vermək lazımdır".\nN.Hüseynov deyir ki, "Bluetooth"lu, istərsə də simli qulaqlıqla uzun müddət intensiv musiqi dinləmək ən yaxşı halda tinnitusa, ən pis halda isə uzun müddət sonra karlığa səbəb ola bilər. Professor otolarinqoloq deyir ki, ona görə də, eşitmə cihazlarından asılı vəziyyətdə qalmaq istəməyənlər qulaqcıqla səs dinləmə müddətini nəzarətdə saxlamalıdırlar.


🥇 ▷ Redmi K30 Pro haqqında daha çox məlumat ortaya çıxdı: demək olar ki, batareyaları ilə gələ bilər ... » ✅\nRedmi K30 Pro haqqında daha çox məlumat ortaya çıxdı: demək olar ki, batareyaları ilə gələ bilər …\nİlə Redmi K30 Pro Sürətli addımlarla yaxınlaşaraq, bu cib telefonunun sızmadığı bir çox ətraflı fayda. Çox sağ ol gizli məlumat Sızma xəbərləri, Çin şirkətlərinin bu yeni smartfon ilə bizim üçün hazırladığı bir çox şeyi bilirik və onlardan biri də terminalın arxasında yerləşən 64 MP-lik dörd kameradır.\nBu yaxınlarda, Weibo, məşhur Çin mikrobloqları sosial şəbəkəsi, Redmi K30 Pro batareyasının tutumunu və istifadə ediləcək sürətli şarj texnologiyasını göstərən sızdırıldı.\nSponsorluq etdiyi nəşrlərə görə Rəqəmsal söhbət stansiyası, bu yeni təfərrüatları açıqlamağa cavabdeh olan hesab, Cihaz bazara batareya ilə çıxacaq. 4.700 mAh və 33 vatt sürətli şarj texnologiyası üçün dəstək.\nRedmi K30 Pro batareya ilə gələcək 4.700 mAh və sürətli şarj 33 W\nBu yaxınlarda, Çindəki 3C tənzimləyicisi, 'MDY-11-EF' və 'MDY-11-EX' model nömrələri olan Xiaomi şarj cihazını təsdiqlədi. Bu, yenidən süzgəcdən keçirməyi dəstəkləyir, çünki şarj cihazı maksimum 33 W şarj sürətini dəstəklədiyi aşkar edilmişdir. Redmi K30 Pro eyni şarj cihazı ilə gələ bilər.\nYeni məlumatlar Redmi K30-da gördüklərimizə görə kiçik bir inkişaf kimi verilir. Ötən ilin dekabr ayında satışa çıxarılan bu telefon tutumlu bir batareya ilə gəlir. 27 vatt sürətli şarj texnologiyasına dəstək verən 4500 mAh.\nRedmi K30 5G, 144 Hz ekrana sahib ilk Xiaomi smartfon olacaq\nDigər tərəfdən, Redmi K30 Pro-nun müxtəlif yollarla əldə etdiyi bəzi xüsusiyyətlər üçün 120Hz və ya 144Hz ekrana sahib ola biləcəyiniz şeydir. Geekbench də variantları sadalayır 8 GB RAM, baxmayaraq ki, 10 və 12 versiyalarında da təklif oluna bilər GB. Buraxılış tarixi hələ məlum deyil, ancaq dərhal verilə biləcəyi deyilir.


Sumqayıtda “Fakultativ məşgələ” təşkil edilib – F5xeber\nSumqayıtda “Fakultativ məşgələ” təşkil edilib\nPotensial Sumqayıt Mütəxəssislər Birliyi Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəyi ilə icra etdiyi “Sumqayıt şəhər orta ümumtəhsil məktəblərində uşaqların sağlamlığının qorunmasına və sanitar-ekoloji mədəniyyətin formalaşmasına xidmət edən tədbirlərin təşkili” layihəsi çərçivəsində sağlamlığın qorunmasına və sanitar-ekoloji mədəniyyətin formalaşmasına xidmət edən “Fakultativ məşğələ” təşkil olunub.\nQeyd edək ki, bu layihənin əsas məqsədi Sumqayıt şəhər orta ümumtəhsil məktəblərinin aşağı sinif şagirdləri arasında uşaqların sağlamlığının qorunması və möhkəmləndiirlməsi üçün sağlam həyat tərzinin və sanitar-ekoloji mədəniyyətin formalaşmasına xidmət edən maarifləndirmə işinin təşkilidir.\nLayihə çərçivəsində sağlam həyat tərzinin rolu, düzgün və sağlam qidalanma, idman, təmiz hava, su, günəş və s., həmçinin sanitar-ekoloji qaydalar, bu qaydaların pozulmasının sağlamlığa təsiri və digər məsələlər üzrə maarifləndirmə işləri uşaqların sağlamlığının qorunmasına gətirib çıxaracaq.\nLayihə çərçivəsində təşkil olunmuş “Fakultativ məşğələ” iyun ayının 04-də Sumqayıt şəhər 30 saylı orta məktəbində təşkil edildi. “Fakultativ məşğələ” Birliyin təlimçisi Rauf Əliyev tərəfindən aparılıb. Məktəbin aşağı sinif şagirdlərindən 25 nəfər tədbirdə iştirak edib.\nAparılan “Fakultativ məşğələ”də uşaqların sağlamlığının qorunmasında sağlam həyat tərzinin rolu, düzgün və sağlam qidalanma, idman, gündəlik rejim, pis və zərərli vərdişlər, təmiz hava, su, günəş və s., həmçinin sanitar-ekoloji qaydalar, bu qaydaların pozulmasının sağlamlığa təsiri və s. kimi məsələlər müzakirə olunub. Ekoloji təhsil və maarifləndirmə ilə bağlı keçirilən fakultativ məşğələ iştirakçıların böyük marağına səbəb oldu.\nPоtеnsial Sumqayıt Mütəхəssislər Birliyi 1998-ci ildə yaradılmış, 27 may 2000-ci ildə müstəqil qеyri-hökumət təşkilatı kimi rəsmi dövlət qеydiyyatına alınıb. Birlik 1999-cu ildən beynəlxalq təşkilatlarla əməkdaşlığa başlamış və onların dəstəyi ilə Sumqayıt şəhəri və ölkənin digər regionlarında 40 dan çox layihə icra edib.\nPrevious QHT İnsan alveri ilə bağlı növbəti maarifləndirilmə tədbirini Gəncə şəhərində həyata keçirdi\nNext QHT TV-nin Xəbərlər Blokunun ilk buraxılışı hazırlanıb


Müsəlman Birliyi Hərəkatının İdarə Heyətinin həbsdə olan üzvləri ictimaiyyətə məktub ünvanladılar\nMüsəlman Birliyi Hərəkatının həbsdə olan İdarə Heyətinin üzvləri ictimaiyyətə məktubla müraciət ediblər.\n"Bağışlayan və Mehriban Allahın adı ilə!\nBu müraciəti ünvanlamaqda əsas məqsədimiz bizim hələ də günahsız olaraq həbsdə saxlanılmağımızdır. Əslində hamıya məlum olduğu kimi bizlər şərlənərək həbs olunmuşuq.\nÖtən il bu vaxtlar iqtidar atdığı bir humanist addımı ilə bunu sübut etdi. Bizimlə həbs olunan əksər qardaşlarımızı həbsdən azad etdilər. Bu cür humanist addımın atılması cəmiyyətdə olduğu kimi bizdə də birmənalı olaraq yaxşı qarşılandı. Bu cür fikir formalaşdı ki, hansısa bir məmurun özbaşına atdığı səhv bir addımı iqtidar öz humanist addımı ilə əvəzlədi.\nBu humanist addımın davamlı olmasına ümid edib, bizlər də öz növbəmizdə sükut mərhələsində dayanmağı məsləhət bildik. Amma, bu günlərdə heç bir addımın atılmadığını görüb narahatçılıq hissi keçiririk. Bu sual da ortaya çıxdıqda daha da geniş düşünüb, tutarlı addım atmağı fikirləşirik. “Əgər günahkarıqsa bizimlə həbs olunan qardaşlarımızı niyə azadlığa buraxdılar, yox əgər günahkar deyiliksə, onda bizi niyə həbsdə saxlayırlar? Sərf edəndə həbsdən azad edirlər, sərf etməyəndə həbsdə saxlayırlar?\nİnsanın son ümidləri tükənəndə səbri də tükənir və o, halda hansı addım atacağını bilmir.\nBiz günahsız hayqırımızı, haqq səsimizi bütün dünyaya duyurmaq üçün “Aclıq aksiyasına” start verməyi planlaşdırırıq. Çünki səsimizin başqa cür eşidilməməsinə ümidimizi itirdiyimiz üçün bu cür addım atmağa məcburuq. Yaxınlarımızı və dostlarımızı bizim bu addımımızı dəstəkləməyə səsləyirik.\nSözümüzün sonuna Peyğəmbər (s) bir mübarək kəlamı ilə son qoyuruq: “Hər kəs imkanı olduğu halda bir müsəlmanın səsinə səs verməzsə, müsəlman deyil!”\nVəssəlamu aleykum və rəhmətullah.\nMüsəlman Birliyi Hərəkatının İdarə Heyətinin həbsdə olan üzvləri\n11 mart 2020-ci il"


İranda virusdan ölənlərin sayı 2 minə yaxınlaşır\n2021, 01 Dekabr, çərşənbə, Bakı vaxtı 22:13\nİran martın 24-də bildirib ki, son 24 saat ərzində yeni koronavirusdan 122 nəfər vəfat edib. Bununla da virusdan ölənlərin sayı 1934 nəfərə çatıb.\nPrezident Hassan Rohani isə virusun yayılmasını önləmək məqsədilə hökumət işçilərinin yarısının evdə qaldığını açıqlayıb.\nSəhiyyə Nazirliyinin sözçüsü Kianush Jahanpur dövlət televiziyasında bildirib ki, son 24 saat ərzində daha 1762 nəfər virusa yoluxub və xəstəlik diaqnozu qoyulanların sayı 24 min 811 nəfərə yüksəlib.\nİran koronavirusun ən çox yayıldığı ölkələrdəndir.\nIRNA dövlət xəbər agentliyinin məlumatına görə, ölənlər arasında Ali dini lider Ayətulla Ali Khamenei-nin qaynanası da var.\nRohani martın 24-də dövlət televiziyasında onu da deyib ki, məhbusların müvəqqəti buraxılması aprelin 18-dək uzadılır.\nMartın 9-da İran hakimiyyəti koronavirusa görə 70 minədək məhbusu müvəqqəti evə buraxıb.


Şokoladlı çiyələk » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 12-01-2014, 17:00\nUzun saplı düzgün iri çiyələklər\n350 qram şokolad\nŞokoladı parçalar halında əridəcəyiniz qaba qoyun və kərəyağını da əlavə edin. Qarışdıraraq əridin. Bu vaxt çiyələkləri yuyun və kağız dəsmal ilə qurulayın. Şokoladın yapışması üçün çiyələklərin quru olmaları lazımdır.\nÇiyələkləri saplaqlarından tutaraq otaq temperaturuna gəlmiş şokolada batırın.\nAğ şokoladı da eyni şəkildə əridin. Çəngəlin köməkliyilə çiyələklərin üzərinə lent halında buraxın.\nŞokoladın hər yana bulaşmaması üçün yağlı soba kağızı istifadə edə bilərsiniz.\nHamısını bitirdikdən sonra şokoladın təkrar sərtləşməsi üçün soyuducuda saxlayıb, soyuq olaraq xidmət edin.\nloading... Şokoladlı yüngül çizkeyk resepti


Sarımsaqlı toyuq qanadları, ləzzəti çox olan sadə bir yemək | Mətbəx tərifləri\nSarımsaq Toyuq Qanadları\nMontse Morote | | İsti girişlər\nBəziləri Sarımsaq Toyuq Qanadları, zəngin və çox sadə bir resept. Hamımız toyuqdan xoşumuz gəlir, lakin qanadları ləzzətdir, yaxşı qızardılmış və qızıl qəhvəyidir, dadlıdır. Toyuq bir çox cəhətdən hazırlana bilər və ən çox bəyəndiyimiz ləzzət verilə bilər, ancaq toyuğun bu hissəsi ən çox bəyənildiyi üçün qızardılır.\nBu toyuq qanadlarını sobada sarımsaqla hazırladımÇox xırtıldayan və çox ləzzətlidirlər. Onları bu şəkildə sınayın və evdə necə bəyənəcəklərini görəcəksiniz, sobada hazırlamaqdan əlavə daha çox yağ əlavə etməkdən çəkinirik, bişirmək üçün kifayətdir və doğranmış sarımsaq və kartofla birlikdə yaxşı bir yeməkdir.\nTarif növü: Birincisi\n1 kilo toyuq qanadı\nOtlar (kəklikotu, rozmarin ..)\nQanadları təmizləyəcəyik və soba üçün bir qaba qoyacağıq. Onları duz və istiotla dadlandırırıq.\nSarılmış sarımsaq və cəfəri ilə bir harç içərisində bir püresi hazırlayacağıq, yaxşıca əzib stəkan ağ şərab qoyacağıq, yaxşı qarışdırın və toyuq qanadlarına yaxşı paylayaq, hamısını maddələr götürsün deyə qarışdırın. Onlara 30-40 dəqiqə istirahət verdik.\nFırını 180ºC-yə açırıq, vaxt keçdikdən sonra yeməyi qanadlarla götürürük, bir neçə kartofu soyuruq, dördbucaqlara ayırırıq və toyuq qanadlarının yanına qoyuruq, üstünə bəzi otları zövqümüzə görə qoyuruq. yaxşı yağ jeti, onu qarışdırırıq və yaxşı qızardıncaya qədər sobaya qoyuruq.\nOnlar olduqda onları çıxarırıq və çox isti xidmət edirik.\nMəqaləyə tam yol: inisiator tə'siri » Səhabələr » İsti girişlər » Sarımsaq Toyuq Qanadları\nQatıq, qoz-fındıq və şokolad fincanları


Hər gün Sumqayıtdan Qubaya öyrətməyə, axşam isə Bakıya öyrənməyə gələn qız – REPORTAJ – SumqayitXeber.Com\nFevral 14, 12:27 • 1161\nO qeyd edib ki, layihə ötən ilin oktyabr ayından başlayıb və müddəti 30 aydır: “Layihə çərçivəsində bölgələrdəki ucqar kəndlərdə və sərhəd zonası da daxil olmaqla ümumilikdə 50 İcma əsaslı Məktəbəqədər Təhsil Mərkəzi fəaliyyət göstərir. İcma əsaslı Uşaq Təhsil mərkəzləri 10 rayonu – Ağcabədi, Biləsuvar, Cəlilabad, Goranboy, Masallı, Sabirabad, Salyan, Şəmkir, Quba və Xaçmazı əhatə edir. Hər mərkəzdə orta hesabla 20 nəfər 3-4 yaşlı uşaq olmaqla ümumilikdə 1000 nəfərə yaxın uşaq məktəbəqədər təhsilə cəlb edilib”.\nN.Bəşirova çalışdığı məktəbin adını daşıdığı Şahmərdanovlar ailəsində kirayə qalır. N.Bəşirova istər məktəbdə müəllim və şagirdlərin, istərsə də kənd sakinlərinin ona münasibətindən razılıq edir: “Hələ ki, bu məktəbdə pedaqoji fəaliyyətimi davam etdirmək niyyətindəyəm. Aldığım məvacib məni qane edir. Həvəsləndirmə ilə birlikdə təxminən 600 manata yaxın maaş alıram, 70 manat kirayə haqqı verirəm. Dərsdənkənar şagirdlərin bir neçəsini ali məktəbə hazırlaşdırıram və nəticələri də məni qane edir. Gələcəkdə isə magistr təhsili almaq istəyirəm”.\n1993-cü ildən bu məktəbdə Fizika müəllimi vəzifəsində çalışan Müşfiq Bilalov bu il direktorların işə qəbulu üzrə müsabiqənin I mərhələsində az bal topladığından bu vəzifə ona müvəqqəti həvalə olunub. Elə bu məktəbin məzunu olan M.Bilalov əsas hədəflərinin bu məktəbin ən yaxşıların sırasına düşmək olduğunu qeyd edib: “Bunun üçün də şagirdlərə savadlı müəllimlər dərs deməlidir. Ona görə də gənc kadrların işləmək üçün ucqar kəndlərə gəlməsi vacib amildir. Ötən ilin qəbul imtahanında 16 məzunumuzdan 4-ü ali təhsil müəssisəsinə qəbul olunub. Bu ilin göstəricilərinin daha yüksək olacağına əminəm”.\nBDU-nun məzunu olan və bu il müəllimlərin işə qəbulu üzrə imtahanlarda 52 bal toplayan 23 yaşlı Kəmalə Fazilovaisə V-VI siniflərə dərs demək üçün Riyaziyyat müəllimi işləmək hüququ qazanıb. 10 saatlıq dərs yükü olan K.Fazilova aldığı 256 manat məvacibin onu qane etdiyini deyib. O, işindən çox razıdır.\n3 həftə öncə 6127\n3 həftə öncə 4986\n3 həftə öncə 4880\n3 həftə öncə 4657\n3 həftə öncə 4266


M.Arrivabene: “Ötürmələr qutusu problemi bizi narahat edir” | Formula1 Azərbaycanda\nM.Arrivabene: “Ötürmələr qutusu problemi bizi narahat edir”\nFerrari komandasının rəhbəri Mauritsio Arrivabene bildirib ki, son iki yarışda yaşadıqları ötürmələr qutusu problemi onları narahat edir.\n11 İyul 2016, 17:19\nF-1.az xatırladır ki, həm Avstriyada, həm də Britaniyada Sebastyan Fettelin maşınında ötürmələr qutusu dəyişdirilmişdi və almaniyalı sürücü hər dəfə stratda 5 yer itirməli olmuşdu. Xatırladaq ki, Fettel Britaniyada 2 dəfə ötürmələr qutusunu dəyişdirməli olmuşdu.\nArrivabene bildirib ki, hər 3 problemin səbəbi fərqlidir və onlar araşdırma başladıblar: “Bu problemi 3-cü dəfə yaşadıq və biz narahatıq. Bunu tez bir zamanda həll etməliyik. Hazırda nəsə demək üçün çox tezdir, amma mən düşünürəm ki, problem materialla əlaqəlidir. Ümid edirəm ki, hesablamalarla bağlı problem deyil”.\nFettel yaşadığı problemlərdən sonra Ferrari-ni tənqid edib. Arrivabene bu barədə də danışıb: “O, robot deyil. İnsandır. Buna görə də onun tənqidi labüddür”.\nArrivabene fərqli sazlanmalara qarşı həssas olan bolidlərini düzəltmək üçün əllərindən gələn hər şeyi edəcəklər: “Mövsümün bu vaxtında yeniliklər olmur. Əvvəlcə bəzi problemləri həll edərək, bolidin stabil işləməsini təmin etməliyik. Daha sonra yeniliklər gələcək”.\nMaurizio Arrivabene, Sebastian Vettel, Scuderia Ferrari Mission Winnow\n26, İyul - 09:041595\n26, İyul - 09:431543\nD.Rikkardo: Tempimi qorumalıyam\n20, İyul - 13:5913210\nH.Marko: Biz onların səviyyəsinə düşməyəcəyik\n20, İyul - 11:4913092\nJ.Vilnöv: Həmilton bilərək etmədi\n20, İyul - 15:4613046\nT.Volff: Həmilton çirkli mübarizə aparmır\n20, İyul - 17:0512942\n21, İyul - 09:2011585\n12, İyul - 12:3434273\n04, İyul - 19:0024445\n03, İyul - 16:1624086\n03, İyul - 15:0722870\n27, İyun - 18:4221603\n09, İyun - 14:5619590\n08, İyun - 13:5315698\n04, İyun - 12:022772\n04, İyun - 10:562699\n11, Avqust - 12:0724992\n12, İyul - 08:1120694\n15, May - 06:1510467\n05, May - 12:2010127\n15, Fevral - 13:1540958\n14, Yanvar - 13:3052159\n10, Noyabr - 14:5029943\nK.Rəykkönenin hədəfi yaxşı startdır\nS.Fettel: “Problem səhvlər deyil, güclü maşındır”\nK.Rəykkönen: “Fürsəti əldən verdim”\nS.Fettel: “Tempi yarışda qorumaq lazımdır”\nS.Markionne: “Yaxşı ki, Red Bull-a mühərrik vermədik”


Rusiya hərbçiləri öz tanklarını Ukrayna Silahlı Qüvvələrinə satdı - SENSASİON BAZARLIQ - Alp.Az\n22.03.2022 - 14:41\nRusiya hərbçiləri öz tanklarını Ukrayna Silahlı Qüvvələrinə satdı – SENSASİON BAZARLIQ\nRusiya Silahlı Qüvvələrinin tank bölmələrindən birinin ekipajı öz tanklarına Ukrayna hərbiçilərinə satıb. Alp.az Ukrayna mediasına istinadən xəbər verir ki, bu barədə Ukrayna daxili işlər nazirinin müşaviri Viktor Andrusiv Facebook-da məlumat verib.\nOnun sözlərinə görə, bir neçə həftədir ki, rusların istifadə etdiyi telefonlar müəyyən edilib. Bunlar Ukrayna nömrələridir, onlara mütəmadi olaraq SMS mesajları göndərilir, avadanlıqları necə təhvil vermək barədə məlumatlandırılırlar.\n“Rus əsgəri mükafat üçün bizə tank təhvil verdi!.. Bir neçə gün əvvəl Mişa bizə zəng etdi. Onun haqqında Müdafiə Nazirliyinin Baş Kəşfiyyat İdarəsinə məlumat verdik. Komandolar onu saxladı”, – deyə o paylaşıb.\n“Tankın komandiri heyətindən tək qalıb, qalanları evə qaçıblar. Döyüşməyin mənasız olduğunu görən komandir tankını pul müqavilində bizə təhvil verdi. Ona vətəndaşlıq və mükafat veriləcək”- deyə Viktor Andrusiv bildirib.


51-56-cı tiplər 1930-cu illərin ikinci yarısında Volvonun minik avtomobili modelləri olmuşdur. Bütün modellərin əsas variantı gövdələrinin üslubuna görə eyni idi. Fərqlər yalnız bəzi eksteryer dəyişikliklərində və avadanlıq təchizatında idi. Bir çox avtomobillər müharibə vaxtı xidmət göstərir və generator qazından istifadə edərək 50 a.g. hasil edə bilirdilər.\nPV51 (standart) və PV52 (lüks) modelləri 1936-37-ci illərdə təqdim edilmişdilər. PV53-56 modellərinin görkəmi yenilənərək, yeni kapot və V-formalı radiator barmaqlığı ilə təchiz edilmişdi. 53/54 standart, 55 və 56 isə lüks modellər idi. 55/56 modellərinin qatlanan qabaq oturacaqları var idi. Avtomobilin şişburun hissəsi isə özündən sonrakı model olan PV60-a da tətbiq edilmişdi.\nPV51ch və PV57 modelləri fırlanan şassi üzərində sifarişçinin tələblərinə görə yığılan bandan ibarət olaraq satılırdılar.\nSeçimlər: PV 51 (Standart) PV 51: Chassis V 51 (Bu avtomobillər 1936-cı ildə yığılıblar. PV 51 modelindən fərqliliyi aydın deyil) PV 52 (Lüks) PV 53 (Standart, görünən ehtiyat təkər yeri ilə) PV 54 (Standart, qabarıq yük örtüyü ilə) PV 55 (Lüks, görünən ehtiyat təkər yeri ilə) PV 56 (Lüks, qabarıq yük örtüklü) PV 57: Chassis\nİstehsal tarixi: 1936 - 1945\nMühərrik: Yan klapanlı, xətti 6-silindrli; 3,670 kub sm; 84.14x110 mm; 3,400 dövrə/dəqiqədə 86 a.g.\nÖtürücü: 3-pilləli döşəməyə bərkidilmiş ötürücü dəstəkli, əlavə sifarişlə quraşdırılan və neytral sürət keçidi olan overdrive sistemi.\nÖlçüləri: Təkər bazası 2,880 mm.\nDigər: Bu, çoxlu sayda buraxılan ilk kiçik Volvo avtomobili nəsli idi.